tripathysagar/odia_wiki huggingface dataset:
ଦୁଃଖୀରାମ ସ୍ୱାଇଁ  (୨୩ ଅପ୍ରେଲ ୧୯୨୫ - ୧୮ ଜାନୁଆରୀ ୧୯୯୫) ଜଣେ ଭାରତୀୟ ଓଡ଼ିଆ କଥାଚିତ୍ର ଅଭିନେତା ଥିଲେ  । ସେ ମୋଟ ୪୬ଟି ଓଡ଼ିଆ କଥାଚିତ୍ରରେ ଖଳ, ହାସ୍ୟ ଓ ଚରିତ୍ର ଆଦି ଭୂମିକାରେ ଅଭିନୟ କରିଛନ୍ତି । ତାଙ୍କର ଅଭିନୟରେ ପାରଦର୍ଶିତା ନିମନ୍ତେ ସେ ୧୯୯୪ ମସିହାରେ ଜୟଦେବ ପୁରସ୍କାର ପାଇଥିଲେ । ଏଥି ସହିତ ସେ ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାର ଓ ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାର ମଧ୍ୟ ପାଇଥିଲେ । ୧୯୯୫ ମସିହା ଜାନୁଆରୀ ୧୮ତାରିଖରେ ତାଙ୍କର ଦେହାନ୍ତ ହୋଇଥିଲା । ଜୀବନୀ ବ୍ୟକ୍ତିଗତ ଜୀବନ ଦୁଃଖୀରାମ ସ୍ୱାଇଁ ୧୯୨୫ ମସିହାରେ ଓଡ଼ିଶାର ଜଗତସିଂହପୁର ଜିଲ୍ଲାସ୍ଥିତ ଦରବାଠାରେ ଜନ୍ମଗ୍ରହଣ କରିଥିଲେ । ଅଭିନୟ ସ୍କୁଲରେ ପଢ଼ିବା ଦିନରୁ ସେ ଅଭିନୟ କରିବା ଆରମ୍ଭ କରିଥିଲେ । ପରେ ଘର ଛାଡ଼ି କଟକ ଆସି କାଳୀଚରଣ ପଟ୍ଟନାୟକଙ୍କ ଓଡ଼ିଶା ଥିଏଟର୍ସରେ ଯୋଗଦେଇଥିଲେ । ପଟ୍ଟନାୟକଙ୍କ ପ୍ରେରଣାରେ ଅଭିନୟ ସହିତ ପାଠପଢ଼ା ମଧ୍ୟ ଜାରି ରଖିଥିଲେ । ପେଟ ପୋଷିବା ପାଇଁ ଯୋଗାଣ ବିଭାଗରେ ସରକାରୀ ଚାକିରି କରିଥିଲେ । ତେବେ ପରେ ଚାକିରି ଛାଡ଼ି ସମ୍ପୂର୍ଣ୍ଣ ଭାବରେ ନିଜକୁ ଅଭିନୟ ଆରମ୍ଭ କରିଥିଲେ । ସେ ସଦାନନ୍ଦ ନାଟ୍ୟ ନିକେତନ ଓ ଅନ୍ନପୂର୍ଣ୍ଣା ରଙ୍ଗମଞ୍ଚ ସହ ସଂଳିଷ୍ଟ ରହି ଅଭିନୟ ଜାରି ରଖିଥିଲେ । ମୃତ୍ୟୁ ୧୯୯୫ ମସିହା ଜାନୁଆରୀ ୧୮ତାରିଖରେ ଦୁଃଖୀରାମ ସ୍ୱାଇଁଙ୍କର ମୃତ୍ୟୁ ଘଟିଥିଲା । କଥାଚିତ୍ରରେ ଅଭିନୟ ଦୁଃଖୀରାମ ସ୍ୱାଇଁ ୧୯୬୦ ମସିହାରେ ଶ୍ରୀ ଲୋକନାଥ କଥାଚିତ୍ରରୁ ଓଡ଼ିଆ ସିନେମା ଜଗତରେ ପ୍ରବେଶ କରିଥିଲେ । ସେ ମୋଟ ୪୬ଟି ଓଡ଼ିଆ ଓଡ଼ିଆ କଥାଚିତ୍ରରେ ଅଭିନୟ କରିଛନ୍ତି ।
ଅଜନସିଙ୍ଗେନିଆ  ( : ) ଡାଇନୋସର ବଂଶର ଜୀବ ଅଟେ  । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଏସିଆରୁ ମିଳିଥିଲା । ବହୁ ସ୍ୱର୍ଗୀୟ କ୍ରେଟାସିୟସ - ଜୀବାଷ୍ମ ଭୂବୈଜ୍ଞାନିକ ଗଠନ, ୭୦ ଲକ୍ଷ ବର୍ଷ ପୂର୍ବେ ମଙ୍ଗୋଲୀୟର ଜୀବାଷ୍ମ ମିଳିଛି । ଅଜନସିଙ୍ଗେନିଆ ବିବିଧ ନମୁନାରୁ ଜଣାଯାଇଥାଏ, ଯେଉଁଥିରେ ଅସ୍ତ୍ରଶସ୍ତ୍ର, ଗୋଡ, ଶ୍ରେଣୀ, କାନ୍ଧ କମର ବନ୍ଧ, ଆଶିଂକ ଖପୁରି ଓ କିଛି ମେରୁହାଡ ଅନ୍ତର୍ଭୁକ୍ତ ରହିଛି । କିଛି ସାମଗ୍ରୀକୁ  "ଅଜନନେସିୟା"  ରୂପେ ସନ୍ଦର୍ଭିତ କରାଯାଇଥାଏ ଯାହା ଛୋଟ ସରଞ୍ଚନାରୁ ଆସିଥାଏ, କିନ୍ତୁ ଏଥିରୁ କିଛି ନମୁନା ଗୁଡିକୁ ପ୍ରଶ୍ନବାଚକ ଋପେ ମାନିନିଆ ଯାଇଛି । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା । ଇତିହାସ ଅଜନସିଙ୍ଗେନିଆ ପ୍ରଥମେ ୧୯୮୧ ମସିହାରେ ପେଲିୟୋଲାଜୀରେ ବର୍ଣ୍ଣିତ କରାଯାଇଥିଲା ଏବଂ ଭିନ୍ନ ପ୍ରକାର ପ୍ରଜାତିରେ  "ରିଞ୍ଚେନ ବାର୍ସବୋଲ୍ଡ" ର ନାମ ଇଞ୍ଜେନିଆ ୟାନସିନ ଦିଆଯାଇଥିଲା ।  "ଇଞ୍ଜେନିଆ" ର ନାମ  "ବାୟନଖୋଙ୍ଗର ପ୍ରୋଭିନ୍ସ" ର ମଙ୍ଗୋଲିୟର ଅଜଣା ଖୋବୁରର ଅବସାଦରୁ ବାହାରିଛି, ଯେଉଁଠାରେ ଏହିଗୁଡିକୁ ଏକତ୍ର କରାଯାଇଥିଲା । ସାମାନ୍ୟ ନାମ  "ଇଞ୍ଜୋନିଆ" କୁ ଇଞ୍ଜୋନିଆ ମିର୍ବେଲୀସ  (ଗେରଲାଚ, ୧୯୫୭), ଏକ ଟ୍ରିପିଲାଇଡିଡ ନେମାଟୋଡର ସାମାନ୍ୟ ନାମରୁ ପୂର୍ବାଧିକୃତ ଥିଲା  । ୨୦୧୭ ମସିହାରେ, ଗ୍ରେଗରୀ ଫନଷ୍ଟୋନ ଈ.ଏ  "ହେୟୁଏନିୟା" ର ଏକ ପ୍ରଜାତି ଋପେ ବର୍ଗୀକୃତ ହୋଇଥିଲା ଏବଂ ଏକ ନୂତନ ସଂଯୋଗ  "ହେୟୁଏନିୟା ୟୁଂହହିନୀ" ର ନିର୍ମାଣ ହୋଇଥିଲା । ଶ୍ରେଣୀ ବିଭାଗ ଅଜନସିଙ୍ଗେନିଆ ୟୂନିଶିନ ଓବିରାପ୍ରୋର୍ଡସର ଅନ୍ତର୍ଗତରୁ ଆସିଥାଏ, ଯେପରି ଏକ ପବିସରୁ ଅଲଗା ଅଲଗା ସାଫ୍ଟ  (ଅନ୍ୟ ବିଶେଷତା ମଧ୍ୟରେ) ସହିତ, ଏବଂ ତଳପାଟିର ହାଡର ଏକ ବିଶିଷ୍ଟ ଋପେ ଏସ-ବକ୍ରରେଖା ପାଟିହାଡ ମାର୍ଜି, ଲଘୁ କ୍ଷୁଦ୍ରଗ୍ରହ, ଏବଂ ଗୋଲ, ଯୋଡିହୋଇଥିବା କପାଳ ହାଡ କିଛି ସାମଗ୍ରୀରେ ମିଡଲାଇନ ସହିତ ଜୋଡିହୋଇଥିବା ତାରଯୁକ୍ତ ପ୍ଲେଟ୍ସ ଏବଂ ଏକ ଛୋଟ ବାହ୍ୟଆବରଣ  "କାରିନା"  ସାମିଲ ରହିଛି । ଏହା ଅନ୍ୟ ସମସ୍ତ ଓଭିରାପ୍ଟୋରିଡ୍ସରୁ ଅଲଗା ଅଟେ, ମାନୁଆଲ ଅଙ୍କରେ ଲିକ୍ୱିଡ ଟୁ ଡିଜିଜ ଦ୍ୱିତୀୟ, ଏବଂ ଅନ୍ୟ ସମସ୍ତ ଓଭିରାପ୍ଟୋରିଡ୍ସରୁ  "ନେମେଗଟୋମାଇଆ ବାର୍ସବୋଲ୍ଡି" କୁ ଛାଡି ମାନୁଆଲ ଅଙ୍କଦ୍ୱାରା ଅଲଗା ଅଲଗା ଉଙ୍ଗୁଆଲ ରୁ ୧୦୦%ରୁ ଅଧିକ ବଡ଼ ଅଟେ ।
ଗ୍ରେଗୋରୀ ପାଞ୍ଜି ଅନୁସାରେ ୧୦ ମଇ ବର୍ଷର ୧୩୦ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୩୧ତମ  । ବର୍ଷ ଶେଷ ହେବା ପାଇଁ ଆଉ ୨୩୫ ଦିନ ବାକି ଅଛି ।
ଭାଲସାର୍ଟାନ, ଅନ୍ୟମାନଙ୍କ ମଧ୍ୟରେ ବାଣିଜ୍ୟ ନା ଡିଭୋଭାନ ଏକ ଔଷଧ ଯାହା ଉଚ୍ଚ ରକ୍ତଚାପ, ହୃଦଘାତ ଏବଂ ମଧୁମେହ କିଡନୀ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  ଉଚ୍ଚ ରକ୍ତଚାପ ପାଇଁ ଏହା ଏକ ଯୁକ୍ତିଯୁକ୍ତ ପ୍ରାରମ୍ଭିକ ଚିକିତ୍ସା  ଏହା ପାଟିରେ ଦିଆଯାଏ  ଏହାର କେତେକ ମିଶ୍ରଣ ଭାବରେ ସଂସ୍କରଣ ମଧ୍ୟ ଉପଲବ୍ଧ ଯେପରିକି ଭାଲ୍‌ସାର୍ଟାନ/ହାଇଡ୍ରୋକ୍ଲୋରୋଥିଆଜାଇଡ, ଭାଲ୍‌ସାର୍ଟାନ/ଆମଲୋଡିପାଇନ, ଭାଲ୍‌ସାର୍ଟାନ/ଆମଲୋଡିପାଇନ/ହାଇଡ୍ରୋକ୍ଲୋରୋଥିଆଜାଇଡ କିମ୍ବା ଭାଲ୍‌ସାର୍ଟାନ/ସାଲିବିଟ୍ରିଲ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ କ୍ଳାନ୍ତ ଅନୁଭବ, ମୁଣ୍ଡ ବୁଲାଇବା, ଉଚ୍ଚ ରକ୍ତ ପୋଟାସିୟମ୍, ତରଳ ଝାଡ଼ା ଏବଂ ଗଣ୍ଠି ଯନ୍ତ୍ରଣା ଅନ୍ତର୍ଭୁକ୍ତ  ଅନ୍ୟାନ୍ୟ ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ କିଡନୀ ସମସ୍ୟା,ନିମ୍ନ ରକ୍ତଚାପ ଏବଂ ଆଞ୍ଜିଓଇଡିମା ଅନ୍ତର୍ଭୁକ୍ତ ହୋଇପାରେ  ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ ଏବଂ ସ୍ତନ୍ୟପାନ କରାଇବା ପରାମର୍ଶ ଦିଆଯାଇନଥାଏ  ଏହା ଏକ ଆଞ୍ଜିଓଟେନସିନ୍ ୨ ରିସେପ୍ଟର ବ୍ଲକର୍ସ ଏବଂ ଆଞ୍ଜିଓଟେନସିନ ୨ର ପ୍ରଭାବକୁ ଅବରୋଧ କରି କାର୍ଯ୍ୟକ୍ଷମ ହୁଏ  ୧୯୯୦ ମସିହାରେ ଭାଲସାର୍ଟାନ ପେଟେଣ୍ଟ ହୋଇଥିଲା ଏବଂ ୧୯୯୬ରେ ଡାକ୍ତରୀ ବ୍ୟବହାରରେ ଆସିଥିଲା । ଏହା ଏକ ସାଧାରଣ ଔଷଷ ଭାବରେ ଉପଲବ୍ଧ  ଯୁକ୍ତରାଜ୍ୟରେ ଏକ ମାସର ଯୋଗାଣ ୨୦୧୯ସୁଦ୍ଧା ମାସକୁ ୫ ପାଉଣ୍ଡ ଖର୍ଚ୍ଚ କରିଥାଏ  ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୭.୫୦ ଆମେରିକୀୟ ଡଲାର ଅଟେ  ୨୦୧୭ରେ ଏହା ଯୁକ୍ତରାଷ୍ଟ୍ରରେ ୮୫ତମ ସାଧାରଣ ପ୍ରେସକ୍ରିପସନ୍ ଔଷଧ ଥିଲା, ଯେଉଁଥିରେ ନଅ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା
ଭିବେଗ୍ରନ  (ଇଂରାଜୀ ଭାଷାରେ ), ଜେମେଟା ତାହାର ଏକ ବେପାର ନାମ, ହେଉଛି ଏକ ଔଷଧ ଯାହା ଅତିସକ୍ରିୟ ମୂତ୍ରାଶୟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଅନିଚ୍ଛାକୃତ ମୂତ୍ରତ୍ୟାଗ, ଜରୁରୀତା ଏବଂ ପୁନଃପୌନିକ ମୂତ୍ର ତ୍ୟାଗ ଲକ୍ଷଣରେ ଉନ୍ନତି ଆଣିବା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ମୂତ୍ରନଳୀ ସଂକ୍ରମଣ, ତରଳ ଝାଡ଼ା, ଅଇ ଏବଂ ଉର୍ଦ୍ଧ୍ୱ ଶ୍ୱାସନଳୀ ସଂକ୍ରମଣ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ମୂତ୍ର ଧାରଣ   ହୋଇପାରେ । ଗୁରୁତର ବୃକ୍‌କ କିମ୍ବା ଯକୃତ ସମସ୍ୟା ଥିବା ଲୋକଙ୍କଠାରେ ବ୍ୟବହାର ସୁପାରିଶ କରାଯାଏ ନାହିଁ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ନିର୍ବାଚିତ  (ସିଲେକ୍ଟିଭ୍) ବିଟା<  " " >୩</ > ଆଡ୍ରେନର୍ଜିକ୍ ରିସେପ୍ଟର ଆଗୋନିଷ୍ଟ । ୨୦୧୮ ମସିହାରେ ଜାପାନରେ ଏବଂ ୨୦୨୦ରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଭିବେଗ୍ରନ ଅନୁମୋଦିତ ହୋଇଥିଲା । ୨୦୨୨ ସୁଦ୍ଧା ବ୍ରିଟେନ କିମ୍ବା ୟୁରୋପରେ ଏହା ଅନୁମୋଦିତ ହୋଇନଥିଲା । ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ମାସକୁ ଏହା ପିଛା ପ୍ରାୟ ୪୬୦ ଡଲାର ଖର୍ଚ୍ଚ ହୋଇଥାଏ ।
ନାଟ୍ୟାଞ୍ଜଳି ଭାରତନାଟ୍ୟମର ଏକ ଏକ ଗୀତିକରଣ ଯାହା ପ୍ରଥମେ ଭି.ପି.ଧନଞ୍ଜୟନଙ୍କଦ୍ୱାରା 1968 ମସିହାରେ କରାଯାଇଥିଲା । ଏହା ରାଗ ମାଳିକା , ତାଲା ମାଳିକା ଅନୁସାରେ ରଚିତ ହୋଇଥିଲା ଓ ଭଗବାନ ଗଣେଶ , ଦେବୀ ସରସ୍ୱତୀ , ଭଗବାନ ବିଷ୍ଣୁ , ଭଗବାନ ଶିବ ଓ ଗୁରୁମାନଙ୍କୁ ସମ୍ମାନ ଜଣେଇ ସଂସ୍କୃତ ଶ୍ଳୋକରେ ବିଭିନ୍ନ ତାଲା ଓ ରାଗର ସମାହାର ସହ ସଜ୍ଜିତ ହେଇଥିଲା । ନାଟ୍ୟାଞ୍ଜଳି ଚିଦାମ୍ବରମସ୍ଥିତ ଶ୍ରୀ ସବନୟାଗର ମନ୍ଦିର ପାଇଁ ଉତ୍ଶର୍ଗ ହେଇଥିଲା । ପ୍ରାୟ 40 ବର୍ଷ କାଳରୁ ପ୍ରତ୍ୟହ 1000 ସ୍ତମ୍ଭ ଥିବା ମଣ୍ଡପରେ କର୍ଣାଟକୀ ସଂଗୀତାର ଆଖଡା ହଉଥିଲା । ସେଥିରେ ଚିଦମ୍ବରମ ଏସ . ଜୟରମଣ , ସେଇଖ ଚିନ୍ନୋମୌଳନାଙ୍କ ପରି କିମ୍ବଦନ୍ତୀ ଗାୟକମାନେ ପ୍ରତ୍ୟହ ସଂଗୀତା ପରିବେଷଣ କରୁଥିଲେ । ଏହା ଥାଇପୁସମ ଉତ୍ସବ ପର୍ଯ୍ୟନ୍ତ ଚଳୁଥିଲା । ଆଧୁନିକ ନାଟ୍ୟଞ୍ଜଳି ଏକ ବାର୍ଷିକ ଶାସ୍ତ୍ରୀୟ ଭାରତୀୟ ନାଟ୍ଯ ଉତ୍ସବ ହିସାବରେ ଶିବ ରାତ୍ରି ଦିନ ଚିଦମ୍ବରମ ମନ୍ଦିରଠାରେ ଅନୁଷ୍ଠିତ ହୁଏ । ତେବେ ଏହି ପରମ୍ପରା କ୍ରମଶଃ କୁମ୍ଭକୋନାମ , ମାୟାଭାରମ ଥଞ୍ଜାଭୁର ଚେନ୍ନଇ ନାଗାପଟିନମ , ଥିରୁଣଲ୍ଲର , ଥିରୁଭନ୍ନୟକୋଇଲ ଇତ୍ୟାଦି ଅଞ୍ଚଳର ମନ୍ଦିରରେ ମଧ୍ୟ ହେଲାଣି । ଏହା ସୁବ୍ରମଣିଆ ସମାଜଦ୍ୱାରା ଚେମବୁର , ମୁମ୍ବାଇରେ ମଧ୍ୟ ବିଗତ ଅନେକ ବର୍ଷ ହେଲା ଅନୁଷ୍ଠିତ ହେଇ ଆସୁଛି । ଏହି ଉତ୍ସବ ଏକ ଶାପହାରୁ ଅଧିକ ସମୟ ଯାଏ ହେଇଥାଏ ଓ ଭଗବାନ ନଟରାଜଙ୍କ ପ୍ରତିମୂର୍ତି ସାମ୍ନାରେ ନୃତ୍ୟ ଅନୁଷ୍ଠିତ ହୁଏ । ଶିବ ରାତ୍ରି ଦିନ ପରମ୍ପରାଗତ ଭାବରେ କେବଳ ବର୍ଷୀଯାନ କଳାକାରମାନେ ଏହାକୁ ଉପସ୍ଥାପନ କରିଥାନ୍ତି ।
ପେରିକାର୍ଡିଆଲ ସ୍ରାବ  (ଇଂରାଜୀ ଭାଷାରେ ) ରୋଗରେ ହୃତ୍‌ପିଣ୍ଡ ଚାରିପାଖରେ ଥିବା ପେରିକାର୍ଡ଼ିଅମ ଭିତରେ ଅସ୍ୱାଭାବିକ ତରଳ ପଦାର୍ଥର ସଞ୍ଚୟ ହୁଏ  । ଲକ୍ଷଣ ମଧ୍ୟରେ ଛାତି ଯନ୍ତ୍ରଣା, ଅଣନିଶ୍ୱାସ ଏବଂ ଥକାପଣ ହୋଇପାରେ  ଏହାର ପ୍ରାରମ୍ଭ ହଠାତ୍ କିମ୍ବା ଧୀରେ ଧୀରେ ହୋଇପାରେ  ରୋଗ ଜଟିଳ ହେଲେ କାର୍ଡ଼ିଆକ ଟାମ୍ପୋନେଡ ସହିତ ନିମ୍ନ ରକ୍ତଚାପ, ଦୃତ ହୃଦ୍‌ଗତି, ସ୍ଫିତ ଜୁଗୁଲାର ଶିରା, ଏବଂ ହୃତ୍‌ପିଣ୍ଡ ଧ୍ୱନୀ ଧୀରେ ଶୁଣାଯାଏ । କାରଣ: ହୃଦ୍‌ଘାତ ପରବର୍ତ୍ତୀ ଅବସ୍ଥାରେ ହୋଇପାରେ, ମହାଧମନୀ ବ୍ୟବଚ୍ଛେଦନ, ବୃକ୍‌କ ବିଫଳତା, ସ୍ୱଳ୍ପ ଥାଇରଏଡ ହରମୋନ ସ୍ତର, ସିରୋସିସ୍, ଅଟୋମ୍ମ୍ୟୁନ ଡିଜିଜ, କର୍କଟ, ଆଘାତ ଇତ୍ୟାଦି ହୋଇପାରେ  ବିକଶିତ ରାଷ୍ଟ୍ରମାନଙ୍କରେ ଅଧିକାଂଶ ସାଧାରଣ କାରଣ ହେଉଛି ଭୂତାଣୁ ଜନିତ ପେରିକାର୍ଡ଼ାଇଟିସ । ହୃତ୍‌ପିଣ୍ଡର ଅଲଟ୍ରାସାଉଣ୍ଡ କରି ରୋଗ ନିର୍ଣ୍ଣୟ ନିଶ୍ଚିତ କରାଯାଏ  ପେରିକାର୍ଡିଆଲ୍ ଫ୍ଲୁଇଡର ସାଧାରଣ ସ୍ତର ୧୫ରୁ ୫୦ ମିଲି ଥାଏ । ଏହାର ମୂଳ କାରଣ, ସ୍ରାବର ପରିମାଣ ଏବଂ ଲକ୍ଷଣ ଉପରେ ଚିକିତ୍ସା ନିର୍ଭର କରେ  ସ୍ୱଳ୍ପ ପରିମାଣର ସ୍ରାବ ହୋଇଥିଲେ ରକ୍ଷଣଶୀଳ ଚିକିତ୍ସା କରାଯାଏ ଓ ବଡ଼ ସ୍ରାବ ହୋଇଥିଲେ ପେରିକାର୍ଡ଼ିଓସେଣ୍ଟେସିସ ଚିକିତ୍ସା କରାଯାଇପାରେ  ପେରିକାର୍ଡିଆଲ୍ ଇଫ୍ୟୁଜନ୍ ଅପେକ୍ଷାକୃତ ସାଧାରଣ ରୋଗ ଅଟେ  ଏହି ରୋଗ ବିଷୟ ଖ୍ରୀ;୨୦୦ରେ ପ୍ରଥମେ ବର୍ଣ୍ଣନା କରିଥିଲେ ।
ରମେଶ ଚନ୍ଦ୍ର ଦାସ  (ଜନ୍ମ: ୩ ଜାନୁଆରୀ ୧୯୪୫) ଜଣେ ଓଡ଼ିଆ ଲେଖକ ତଥା ନାଟ୍ୟକାର, ଯିଏକି ୨୦୧୩ ମସିହାରେ ତାଙ୍କ ରଚିତ ପୁସ୍ତକ ବରଂ ନିବାସ ଭଲ ରଣକ୍ଷେତ୍ରରେ ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ  । ଜୀବନୀ ରମେଶ ଚନ୍ଦ୍ର ଦାସ ୧୯୪୫ ମସିହାର ଜାନୁଆରୀ ୩ ତାରିଖରେ ଜନ୍ମଗ୍ରହଣ କରିଥିଲେ ।
ଶମ୍ଭୁ ମିତ୍ର  (୨୨ ଅଗଷ୍ଟ ୧୯୧୫ - ୧୯ ମଇ ୧୯୯୭) ଜଣେ ବଙ୍ଗଳା ଭାଷାର ନାଟ୍ୟକାର, ଅଭିନେତା, ତଥା ନିର୍ଦ୍ଦେଶକ ଥିଲେ । ୧୯୪୮ ମସିହାରେ ସେ କଲିକତାରେ ବହୁରୂପୀ ନାମକ ନାଟକ ମଣ୍ଡଳୀ ଆରମ୍ଭ କରିଥିଲେ ଯାହା ଆନୁକୂଲ୍ୟରେ ପଥିକ, ରକ୍ତ କରବୀ, ଓ ବିସର୍ଜନ ଆଦି ନାଟକ ଅଭିନୀତ ହୋଇଥିଲା। ଧରତି କେ ଲାଲ  (୧୯୪୬) ସମେତ ସତରଟି କଥାଚିତ୍ରରେ ସେ ଅଭିନୟ କରିଛନ୍ତି ।
‌ଲିପି‌ ଜଣେ ଓଡ଼ିଆ ଆଲବମ ଏବଂ କଥାଚିତ୍ର ଅଭିନେତ୍ରୀ । ‌ମୁଁ ବିନା ଘୁଙ୍ଗୁରରେ ନାଚିବି‌ ଆଲବମ୍ ଜରିଆରେ ଆଲବମ୍ ଦୁନିଆରେ ପ୍ରଥମ ଅଭିନୟ ଆରମ୍ଭ କରିଥିଲେ । ସେ ପାଖାପାଖି ୩୦୦୦ଟି ଆଲବମ୍‌ରେ ଅଭିନୟ କରିଥିଲେ । ୨୦୦୫ରେ ଓମ୍ ଶାନ୍ତି ଓମ୍ ଚଳଚ୍ଚିତ୍ରରେ ଲିପି ପ୍ରଥମେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ଦୀର୍ଘଦିନର ବ୍ୟବଧାନ ପରେ ୨୦୧୨ରେ ପୁଣିଥରେ ସେ ବ୍ୟାଡ଼୍ ଗାର୍ଲ ଚଳଚ୍ଚିତ୍ରରେ ନାୟିକା ଭାବରେ ଅଭିନୟ କରିଥିଲେ । ଲିପି ଅନୁଭବ ମହାନ୍ତି, ଦୀପକ, ଦୁଷ୍ମନ୍ତ, ପ‌ପୁ, ବୁଲୁ, ଦେବାଶିଷ, ଆକାଶ ଆଦି ଅନେକ ନାୟକଙ୍କ ସ‌ହ ଆଲବମ୍‌ରେ ଅଭିନୟ କରିଛନ୍ତି । ପ୍ରାରମ୍ଭିକ ଜୀବନ ଲିପି ବ୍ରହ୍ମ‌ପୁରରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଜଣେ ପୋଲିସ ଆରକ୍ଷୀ ଅଧକ୍ଷ । ସେ ଲିପିଙ୍କୁ ଜଣେ ଆଇ.ପି.ଏସ୍ କରାଇବାର ସ୍ୱପ୍ନ ଦେଖିଥିଲେ । ମାତ୍ର ଲିପି ଛୋଟ ବେଳୁ ଅଭିନୟ ପ୍ରତି ଆକର୍ଷିତ ହେଇଥିଲେ । ଲିପିଙ୍କ ମାଆ ଜଣେ କଥାଚିତ୍ର ଅଭିନେତ୍ରୀ । ଲିପି ବ୍ରହ୍ମ‌ପୁରର ମହାମାୟୀ ମହିଳା ମହାବିଦ୍ୟାଳୟରୁ ସ୍ନାତକ ହାସଲ କରିଥିଲେ । ଅଭିନୟ ଜୀବନ ଆଲବମ୍ ଲିପି ଛୋଟବେଳୁ ନୃତ୍ୟ ଏବଂ ଅଭିନୟ ପ୍ରତି ଆକର୍ଷିତ ହୋଇଥିଲେ । ସେ ଛୋଟବେଳୁ ଓଡ଼ିଶୀ ନୃତ୍ୟ ଶିକ୍ଷା କରିଥିଲେ । ଆଲବମ୍ ନିର୍ଦ୍ଦେଶକ ଯତୀନ ନାୟକ ଲିପିଙ୍କୁ ପ୍ରଥମ ଆଲବମ୍‌ରେ ଅଭିନୟ କରିବାର ସୁଯୋଗ ଦେଇଥିଲେ । ଲିପିଙ୍କର ପ୍ରଥମ ଆଲବମ୍ ଥିଲା ‌ମୁଁ ବିନା ଘୁଙ୍ଗୁରରେ ନାଚିବି‌ । ଆଲବମ୍ ମଧ୍ୟରେ ଅଧିକ ଲୋକପ୍ରିୟ ହୋଇଥିବା ଆଲବମ୍ ହେଉଛି ‌ଜାଇ ଫୁଲ‌ । ଲିପି ପାଖାପାଖି ୩୦୦୦ରୁ ଅଧିକ ଆଲବମ୍‌ରେ ଅଭିନୟ କରିଛନ୍ତି । ଲିପିଙ୍କୁ ‌ଆଲବମ୍ କୁଇନ୍‌ ବୋଲି କୁହାଯାଏ । ସେ ସେତେବେଳର ଆଲବମ୍‌ରେ ଅଭିନୟ କରୁଥିବା ପ୍ରାୟ ସବୁ ନାୟକଙ୍କ ସ‌ହ କାମ କରିଥିଲେ । ଚଳଚ୍ଚିତ୍ର ପ୍ରଶାନ୍ତ ନନ୍ଦଙ୍କ ନିର୍ଦ୍ଦେଶିତ ଚଳଚ୍ଚିତ୍ର ଓମ ଶାନ୍ତି ଓମରେ ୨୦୦୫ରେ ଓଡ଼ିଆ କଥାଚିତ୍ରରେ ପ୍ରଥମ ଅଭିନୟ ଆରମ୍ଭ କରିଥିଲେ । ଦୀର୍ଘ ଦିନର ବ୍ୟବ‌ଧାନ ପରେ ଲିପି ୨୦୧୨ରେ ବ୍ୟାଡ଼୍ ଗାର୍ଲରେ ପୁଣିଥରେ ଚଳଚ୍ଚିତ୍ରକୁ ଫେରିଥିଲେ । ଏହି ଚଳଚ୍ଚିତ୍ରରେ ମିହିର ଦାସ ଏବଂ ବବ୍‌ଲି ଲିପିଙ୍କ ସ‌ହ ମୁଖ୍ୟ ଭୂମିକାରେ ଥିଲେ । ପରେ ପରେ ମୁକ୍ତିଲାଭ କରିଥିବା ଚଳଚ୍ଚିତ୍ର ହେଉଛି: ଅରିନ୍ଦମ ରାୟଙ୍କ ସ‌ହ ଡାଡି, ମୀମାଂସା, ଗଳ୍ପ ନୁହେଁ ଅଳ୍ପ ଦିନର । ଅଭିନେତା ମନୋଜ ମିଶ୍ରଙ୍କ ସ‌ହ ‌ଆଦିଭୂମି‌ ଚଳଚ୍ଚିତ୍ର ମାଧ୍ୟମରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଦୂରଦର୍ଶନ ଲିପି ଇ ଟିଭି ଓଡ଼ିଆରେ ପ୍ରସାରିତ କାର୍ଯ୍ୟକ୍ରମ ‌ଅନନ୍ୟା‌ରେ ଜଣେ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ । ଏହା ପରେ ସେ ପୁଣିଥରେ ଇ ଟିଭି ଓଡ଼ିଆରେ ‌ଆପଣଙ୍କ ପସନ୍ଦ‌ କାର୍ଯ୍ୟକ୍ରମରେ ମଧ୍ୟ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ । ଦୂରଦର୍ଶନରେ ପ୍ରସାରିତ କିଛି କାର୍ଯ୍ୟକ୍ରମରେ ମଧ୍ୟ ଲିପି ବିଚାରିକା ଭାବରେ କାର୍ଯ୍ୟ କରିଥିଲେ । କାହ୍ନୁଚରଣ ମହାନ୍ତିଙ୍କ ଲିଖିତ ଉପନ୍ୟାସ  'କା' ର ନାଟ୍ୟ ରୂପାନ୍ତରରେ ଲିପି ମୁଖ୍ୟ ନାୟିକା ଭୂମିକାରେ ଅଭିନୟ କରିଥିଲେ । ଏହି ଧାରାବାହିକଟି ତରଙ୍ଗ ଟିଭିରେ ପ୍ରସାରିତ ହୋଇଥିଲା ।
ଇପ୍ରାଟ୍ରୋପିଅମ/ସାଲବୁଟାମୋଲ, ଅନ୍ୟମାନଙ୍କ ମଧ୍ୟରେ କୋମ୍ବିଭେଣ୍ଟ ଏହାର ଏକ ବ୍ୟବସାୟୀକ ନାମ, ଏକ ଔଷଧ ମିଶ୍ରଣ ଯାହା କ୍ରନିକ ଅବଷ୍ଟ୍ରକ୍ଟିଭ ଫୁସଫୁସ ରୋଗ  ର ଚିକିତ୍ସା ପାଇଁ ବ୍ୟବହୃତ  ଏଥିରେ ଆଇପ୍ରାଟ୍ରୋପିଅମ ଭଳି ଏକ ଆଣ୍ଟିକଲିନର୍ଜିକ ଏବଂ ସାଲବୁଟାମୋଲ  (ଆଲବୁଟେରୋଲ୍, ୨-ଆଡ୍ରେନର୍ଜିକ ଆଗୋନିଷ୍ଟ) ଥାଏ  ଏହା ଆଘ୍ରାଣ କରି ନିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗଳା ଯନ୍ତ୍ରଣା, ମାଂସପେଶୀ କଷ୍ଟ, ଏବଂ ଅଇ ଲାଗେ  ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ବ୍ରୋଙ୍କୋସ୍ପାଜ୍ମ, ଆଲର୍ଜି ପ୍ରତିକ୍ରିୟା ଏବଂ ଉର୍ଦ୍ଧ୍ୱ ଶ୍ୱାସନଳୀ ସଂକ୍ରମଣ ଅନ୍ତର୍ଭୁକ୍ତ ହୋଇପାରେ  ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ  ପ୍ରତ୍ୟେକ ଔଷଧ ସାଧାରଣତଃ ବ୍ରୋଙ୍କୋସ୍ପାଜ୍ମ ହ୍ରାସ କରେ ଏବଂ ବିଭିନ୍ନ ଯନ୍ତ୍ରିକ ଶୈଳୀ ମାଧ୍ୟମରେ ତାହା କରେ  ଯୁକ୍ତରାଷ୍ଟ୍ରରେ ୧୯୯୬ ମସିହାରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏହି ମିଶ୍ରଣକୁ ଅନୁମୋଦନ କରାଯାଇଥିଲା  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ଏହାର ଷାଠିଏ ଡୋଜର ମୂଲ୍ୟ ପ୍ରାୟ ୧୮ପାଉଣ୍ଡ   ଅଟେ। ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୯.୫୦ ଡଲାର ଅଟେ। ୨୦୧୭ ମସିହାରେ ଏହା ଯୁକ୍ତରାଷ୍ଟ୍ରରେ ୧୭୨ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ତିନି ଲକ୍ଷରୁ ଅଧିକ ପ୍ରେସକ୍ରିପସନ ରହିଥିଲା
ମହାବିସ୍ଫୋଟ ସିଦ୍ଧାନ୍ତ ବା ବିଗ୍ ବେଂଗ୍ ସିଦ୍ଧାନ୍ତ  (ଈଂରାଜୀରେ ) ବ୍ରହ୍ମାଣ୍ଡର ସୃଷ୍ଟି ଓ ଗଠନ ସମ୍ପର୍କିତ ବୈଜ୍ଞାନିକ ମଡେଲ୍ ଦର୍ଶାଉଥିବା ସିଦ୍ଧାନ୍ତ  । ବହୁ ପୁରାତନ କାଳରୁ ନେଇ ବର୍ତ୍ତମାନ ପର୍ଯ୍ୟନ୍ତ ବ୍ରହ୍ମାଣ୍ଡର ବିବର୍ତ୍ତନ ଏହି ମଡେଲ୍ ବା ସିଦ୍ଧାନ୍ତରେ ଦର୍ଶିତ । ଏକ ଉତ୍ତପ୍ତ ଓ ଘନ ଅବସ୍ଥାରୁ କିପରି ବ୍ରହ୍ମାଣ୍ଡର ପ୍ରସାରଣ ଘଟିଲା, ହବ୍ୱଲ୍‍ଙ୍କ ନିୟମ, ଆଲୋକ କଣିକା, ବ୍ରହ୍ମାଣ୍ଡର ଗଠନ ଇତ୍ୟାଦି ବିଷୟରେ ମହାବିସ୍ଫୋଟ ସିଦ୍ଧାନ୍ତ ସମ୍ୟକ୍ ଧାରଣା ଦେଇଥାଏ । ଅତ୍ୟନ୍ତ ଘନ କ୍ଷେତ୍ରରେ ପଦାର୍ଥ ବିଜ୍ଞାନର ସମସ୍ତ ନିୟମ ମହାକର୍ଷଣୀୟ ଏକକତ୍ୱ   ପ୍ରାପ୍ତ କରନ୍ତି ଯାହା ମହାବିସ୍ଫୋଟ ଘଟିଥିବା ଅବସ୍ଥା ଆଡ଼କୁ ଇଙ୍ଗିତ କରିଥାଏ । ଏକକତ୍ୱରୁ ବ୍ରହ୍ମାଣ୍ଡ ସୃଷ୍ଟି ହେଲା ନା ବର୍ତ୍ତମାନ ସମୟରେ ଏହି ମହାଜାଗତିକ ପ୍ରକ୍ରିୟା ବୁଝିବାକୁ ଆମ ପାଖରେ ଯଥେଷ୍ଟ ଜ୍ଞାନ ନାହିଁ   ତାହା ପଦାର୍ଥ ବିଜ୍ଞାନୀମାନଙ୍କୁ ମଧ୍ୟ ଅଜଣା । ବର୍ତ୍ତମାନ ବ୍ରହ୍ମାଣ୍ଡର ପ୍ରସାରଣ ହାରରୁ ମହାବିସ୍ଫୋଟ ପ୍ରାୟ ୧୩୮୦ କୋଟି ବର୍ଷ ପୂର୍ବେ ହୋଇଥିବା ଅନୁମାନ କରାଯାଏ । ତେଣୁ ଆମ ବ୍ରହ୍ମାଣ୍ଡର ବୟସ ମଧ୍ୟ ୧୩୮୦ କୋଟି ବର୍ଷ ବୋଲି କୁହାଯାଏ । ପ୍ରାରମ୍ଭିକ ବିସ୍ଫୋରଣ ପରେ ବ୍ରହ୍ମାଣ୍ଡ ଶୀତଳ ହେବାକୁ ଲାଗିଲା ଏବଂ ପ୍ରଥମେ ଅବପରମାଣବିକ କଣିକା ଓ ପରେ ଅଣୁ-ପରମାଣୁ ଇତ୍ୟାଦିର ଗଠନ ସମ୍ଭବପର ହୋଇପାରିଲା । ଏପରି ବିଭିନ୍ନ ମୌଳିକ ଉପାଦାନର କଣିକାମାନ ମହାକର୍ଷଣୀୟ ପ୍ରଭାବରେ ଆସି ନକ୍ଷତ୍ର ଏବଂ ଆକାଶଗଙ୍ଗା ଆଦି ଗଠିତ ହେଲା ଯାହା ଆଜି ପର୍ଯ୍ୟନ୍ତ ଆମେ ଦେଖି ପାରୁଛେ । ପ୍ରଥମେ ୧୯୨୭ ମସିହାରେ ଜର୍ଜ୍ ଲେମୈଟର୍   ନାମକ ଜଣେ ପାଦ୍ରୀ କହିଥିଲେ ଯେ ଅତୀତରେ ଖୋଜିଲେ ବର୍ତ୍ତମାନ ସମୟରେ ପ୍ରସାରଣ ହେଉଥିବା ବ୍ରହ୍ମାଣ୍ଡର ଉତ୍ସ ଏକକତ୍ୱ ଥିଲା ବୋଲି ଜଣା ପଡ଼ିବ ଏବଂ ସେବେଠାରୁ ବୈଜ୍ଞାନିକମାନେ ତାଙ୍କର ଏହି ଉକ୍ତିକୁ ନିଜ ଗବେଷଣାର ଆଧାର ଭୂମି ନେଇ କାମ ଆରମ୍ଭ କରିଥିଲେ । ତେବେ ଏହି ତତ୍ତ୍ୱ ଓ ସ୍ଥିତାବସ୍ଥା ସିଦ୍ଧାନ୍ତ   ସମ୍ପର୍କରେ ବୈଜ୍ଞାନିକମାନଙ୍କ ମତ ବିଭାଜିତ ଥିଲା । କାରଣ କିଛି ବୈଜ୍ଞାନିକ ମହାବିସ୍ଫୋଟ ଓ ଅନ୍ୟ କିଛି ସ୍ଥିତାବସ୍ଥା ତତ୍ତ୍ୱର ସମର୍ଥନ କରୁଥିଲେ । ତେବେ ମହାବିସ୍ଫୋଟର ଅନେକ ବୈଜ୍ଞାନିକ ପ୍ରମାଣ ମିଳିବା ପରେ ବର୍ତ୍ତମାନ ଏହି ସିଦ୍ଧାନ୍ତ ସମସ୍ତଙ୍କଦ୍ୱାରା ଗୃହୀତ ହୋଇଛି । ୧୯୨୯ ମସିହାରେ ମହାଜାଗତିକ ଲୋହିତ ବିସ୍ଥାପନ ପରୀକ୍ଷଣରୁ ଏଡ୍‍ୱିନ୍ ହବ୍ୱଲ୍ ନିରୂପଣ କରି କହିଲେ ଯେ ଆକାଶଗଙ୍ଗାମାନେ କ୍ରମଶଃ ପରସ୍ପରଠାରୁ ଦୂରକୁ ଯାଉଛନ୍ତି ଓ ବ୍ରହ୍ମାଣ୍ତ କ୍ରମଶଃ ପ୍ରସାରିତ ହେଉଥିବା ଯୁକ୍ତି ପାଇଁ ଏହା ପ୍ରମାଣ ଯୋଗାଇଲା । ମହାବିସ୍ଫୋଟ ସିଦ୍ଧାନ୍ତ ଅନୁଯାୟୀ ବ୍ରହ୍ମାଣ୍ଡର ସୃଷ୍ଟି ବେଳକୁ ପୃଷ୍ଠରେ ବିକିରଣ ରହିଥିଲା; ତେଣୁ ୧୯୬୪ ମସିହାରେ ଖଗୋଳୀୟ ସୂକ୍ଷ୍ମତରଙ୍ଗ ପୃଷ୍ଠ ବିକିରଣ   ଆବିଷ୍କୃତ ହେବା ପରେ ମହାବିସ୍ଫୋଟ ମଡେଲ୍ ସପକ୍ଷରେ ଗୁରୁତ୍ୱପୂର୍ଣ୍ଣ ପ୍ରମାଣ ମିଳିଲା । ବର୍ତ୍ତମାନ ସମୟରେ ଦେଖାଯାଇଥିବା ସୁପର୍‍ନୋଭା ଲୋହିତ ବିସ୍ଥାପନରୁ ଏହି ପ୍ରସାରଣ କ୍ରମେ ତ୍ୱରାନ୍ୱିତ ହୋଇ ଚାଲିଛି ଓ ଏଥିରେ କୃଷ୍ଣ ଶକ୍ତି  ର ଭୂମିକା ରହିଛି ବୋଲି ଅନୁମାନ କରାଯାଏ । ପଦାର୍ଥ ବିଜ୍ଞାନର ବିଭିନ୍ନ ନିୟମର ପ୍ରୟୋଗ କରି ବ୍ରହ୍ମାଣ୍ଡର ସୃଷ୍ଟି ତଥା ଅତୀତର ବିଭିନ୍ନ ସମୟର ଅବସ୍ଥା  (ଘନତା, ତାପମାତ୍ରା,.. ଇତ୍ୟାଦି) ନିର୍ଦ୍ଧାରିତ ହୋଇପାରିଛି  । ଧାର୍ମିକ ଓ ଦାର୍ଶନିକ ମତ ବ୍ରହ୍ମାଣ୍ଡର ସୃଷ୍ଟି ସମ୍ପର୍କରେ ଆଲୋକପାତ କରୁଥିବାରୁ ମହାବିସ୍ଫୋଟର କିଛି ଉପାଦାନ ଧର୍ମ ଓ ଦର୍ଶନ ଶାସ୍ତ୍ରରେ ଆଦୃତ ହୋଇଛି । ଏହି ତତ୍ତ୍ୱ ଯୋଗୁଁ ବିଜ୍ଞାନ ଓ ଧର୍ମ ନିକଟତର ହୋଇଛନ୍ତି ବୋଲି କିଛି ମତ ମଧ୍ୟ ପ୍ରକାଶ ପାଇଛି । ମହାବିସ୍ଫୋଟ ଜଣେ ମହାନ ସୃଷ୍ଟିକର୍ତ୍ତାଙ୍କଦ୍ୱାରା କରାଯାଇ ବ୍ରହ୍ମାଣ୍ଡର ରଚନା ହୋଇଥିବା, ପବିତ୍ର ଗ୍ରନ୍ଥମାନଙ୍କରୁ ଏହାର ଆଭାସ ମିଳିବା ବିଶ୍ୱାସ ସୃଷ୍ଟି ହୋଇଛି । ପୁଣି ଅପରପକ୍ଷେ ମହାବିସ୍ଫୋଟ ଭଗବାନଙ୍କ ସତ୍ତାକୁ ଆହ୍ୱାନ କରେ ବୋଲି ମଧ୍ୟ କିଛି ଧାର୍ମିକ ମତବାଦ ପ୍ରକାଶ ପାଇଛି ।
ସିହୋର, ଗୁଜରାଟ ଏକ ଭାରତୀୟ ପୌରପାଳିକା   ଅଟେ । ଏହା ଗୁଜରାଟର ‌‌ଭବ୍‌‌ନଗର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସିହୋର, ଗୁଜରାଟ ୨୧.୭୧୧୩ ଉତ୍ତର ଅକ୍ଷାଂଶ ଓ ୭୧.୯୬୧୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୪ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସିହୋର, ଗୁଜରାଟ ସହରର ମୋଟ ଜନସଂଖ୍ୟା ୪୬୯୪୩ ଅଟେ । ସେଥି ମଧ୍ୟରୁ ୫୩.୨୪% ଜଣ ପରୁଷ ହୋଇଥିବା ବେଳେ ୪୬.୭୬% ଜଣ ନାରୀ ଅଟନ୍ତି । ସିହୋର, ଗୁଜରାଟର ସାକ୍ଷରତା ହାର ୬୬.୧୨% ଅଟେ । ଏହା ଜାତୀୟ ହାରଠାରୁ ୧.୨୮% ପ୍ରତିଶତ ଅଧିକ ଅଟେ । ସେଥିରୁ ୩୯.୧୭% ପ୍ରତିଶତ ପୁରୁଷ ଓ ୨୬.୯୫% ନାରୀ ଅଟନ୍ତି । ୧୪.୦୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଗୁଜରାଟୀ ସିହୋର, ଗୁଜରାଟର ସରକାରୀ ଭାଷା ଅଟେ ।
ଅଣ୍ଟି ଛୁରୀ ତଣ୍ଟି କାଟେ, ୧୯୯୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବାସୁଦେବ ତ୍ରିପାଠୀ । ବସନ୍ତ ସାହୁ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ବିଜୟ ମହାନ୍ତି, ଅନୀତା ଦାସ, ସ୍ନିଗ୍ଧା ମହାନ୍ତି, ହର ପଟ୍ଟନାୟକ, ଜୟୀରାମ ସାମଲ, ଦୁଃଖିରାମ ସାମଲ, ବାଙ୍କୁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଓଆରଟି ବା ଓରାଲ ରିହାଇଡ୍ରେସନ ଥେରାପି ବା ଓଆରଏସ  (ଇଂରାଜୀ ଭାଷାରେ ବା ବା ବା ) ଏକ ପ୍ରକାର ତରଳ ପଦାର୍ଥ ପ୍ରତିସ୍ଥାପନ   ଯାହା ନିର୍ଜଳନର   ପ୍ରତିଷେଧ ଓ ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ ବିଶେଷତଃ ତରଳ ଝାଡ଼ା ରୋଗରେ  । ଏଥିରେ ପାନୀୟ ଜଳରେ କିଛି ପରିମାଣରେ ଶର୍କରା ଓ ଲୁଣ ଥାଏ । ଏହା ଏକ ନାଜୋଗ୍ୟାସ୍ଟ୍ରିକ ଟ୍ୟୁବ   ମାଧ୍ୟମରେ ଦିଆଯାଇପାରେ । ନିୟମିତ ଭାବରେ ଏହି ଥେରାପିରେ ଜିଙ୍କ ସପ୍ଲିମେଣ୍ଟ   ଯୋଗ କରାଯାଏ । ଏହି ଓଆରଟି ଚିକିତ୍ସାଦ୍ୱାରା ତରଳ ଝାଡ଼ାର ମୃତ୍ୟୁ ସଙ୍କଟ ପ୍ରାୟ ୯୩% କମିଯାଏ । ଏହାର ପାର୍ଶ୍ୱ ପ୍ରତିକ୍ରିୟାରେ ବାନ୍ତି  , ଅଧିକ ରକ୍ତ ସୋଡ଼ିଅମ   ବା ଅଧିକ ରକ୍ତ ପଟାସିଅମ   ହୋଇପାରେ । ବାନ୍ତି ହେଲେ ୧୦ମିନିଟ ନିମନ୍ତେ ଓଆରଟି ଦେବା ବନ୍ଦ କରାଯାଏ ଓ ତା 'ପରେ ଧୀରେ ଧୀରେ ଦିଆଯାଏ । ଏହା ଏକ ଦ୍ରବଣ ଯେଉଁଥିରେ ସୋଡ଼ିଅମ କ୍ଲୋରାଇଡ  , ସୋଡ଼ିଅମ ସାଇଟ୍ରେଟ  , ପୋଟାସିଅମ କ୍ଲୋରାଇଡ   ଓ ଶର୍କରା   ଥାଏ । ଶର୍କରା ବା ଗ୍ଲୁକୋଜ ନଥିଲେ ସୁକ୍ରୋଜ   ଦିଆଯାଇପାରେ । ଗ୍ଲୁକୋଜ ସାହାଯ୍ୟରେ ଅନ୍ତନଳୀରୁ   ସୋଡ଼ିଅମ ଓ ଜଳ ଅଧିକ ଅବଶୋଷଣ ହୁଏ । ଏହାର ଅନେକ ପ୍ରକାର ଫର୍ମୁଲା ମିଳେ ଓ ଘରେ ମଧ୍ୟ ଏହା ତିଆରି କରାଯାଇପାରେ । ଘରେ ତିଆରି କରାଯାଉଥିବା ଦ୍ରବଣର କିନ୍ତୁ ଉପ‌ଯୁକ୍ତ ଅନୁଶୀଳନ ହୋଇନାହିଁ । ସନ ୧୯୪୦ ପ୍ରଥମେ ଓଆରଟି ପ୍ରସ୍ତୁତ କରାଯାଇଥିଲେ ମଧ୍ୟ ସନ ୧୯୭୦ ସୁଦ୍ଧା ସାଧାରଣ ବ୍ୟବ‌ହାରରେ ଲାଗିନଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଜଳରେ ମିଶାଯାଉଥିବା ଏହି ଔଷଧର ଏକ ପ୍ୟାକେଟର ହୋଲସେଲ ମୂଲ୍ୟ ୦.୦୩ରୁ ୦.୨୦ ଆମେରିକୀୟ ଡଲାର । ସନ ୨୦୧୫ ସୁଦ୍ଧା ତରଳ ଝାଡ଼ା ଭୋଗୁଥିବା ୪୧% ପିଲା ଓଆରଟି ବ୍ୟବ‌ହାର କରୁଛନ୍ତି । ଶିଶୁ ମୃତ୍ୟୁ ହାର   କମେଇବାରେ ଏହା ଏକ ମୂଖ୍ୟ ଭୂମିକା ନିର୍ବାହ କରୁଛି ।
କ୍ଷୀଣ ଦୃଷ୍ଟି,  (ଇଂରାଜୀ ଭାଷାରେ ଆମ୍ବ୍ଲିଓପିଆ   ବା ), ରୋଗ ଏକ ଦୃଷ୍ଟି ଶକ୍ତିର ବେମାରୀ ଯେଉଁଥିରେ ମସ୍ତିଷ୍କ ଓ ଆଖିର ମିଳିତ କାମରେ ତୃଟି ଥାଏ  । ଏହା ଫଳରେ ଏକ ଆଖିରେ ନ୍ୟୁନ ଦୃଷ୍ଟି ହୁଏ ଯାହା ଦେଖିବାକୁ ସାଧାରଣ ଥାଏ । ପିଲା ଓ ଅଳ୍ପ ବୟସ୍କ ଯୁବକମାନଙ୍କର ଗୋଟିଏ ଆଖିରେ କ୍ଷୀଣ ଦୃଷ୍ଟି ହେବାର ଏହି ରୋଗ ଏକ ମୂଖ୍ୟ କାରଣ । ପ୍ରାକ୍ ଶୈଶବ କାଳରେ ଅନେକ କାରଣ ଯୋଗୁ ଦୃଷ୍ଟି ଫୋକସ୍ ବା କେନ୍ଦ୍ରିଭୁତ କରି ହୁଏନି । ସ୍ଟ୍ରାବିସମସ୍/ଟେରା ଦୋଷ ବା ଦୁଇ ଆଖି ଡୋଳା କେନ୍ଦ୍ରୀଭୁତ ନ ହେଲେ, ଗୋଟିଏ ଆଖିରେ ଆସ୍ଟିଗମାଟିଜ୍ମ/ଦୃଷ୍ଟି ବୈଷମ୍ୟ ଥିଲେ ଓ ଗୋଟିଏ ଆଖିର ଦୂରଦୃଷ୍ଟି ବା ସମୀପଦୃଷ୍ଟି ଥିଲେ ଓ ଗୋଟିଏ ଆଖିରେ ପରଳ ଥିଲେ ଏହି କ୍ଷୀଣ ଦୃଷ୍ଟି ରୋଗର ଅନ୍ତର୍ଭୁକ୍ତ ହୋଇଯାଏ । ଦୃଷ୍ଟି ଦୋଷ ନିରାକରଣ ପରେ ମଧ୍ୟ ଦୃଷ୍ଟି ଶକ୍ତି ସମ୍ପୁର୍ଣ୍ଣ ଫେରିପାରେନି, କାରଣ ଏଥିରେ ମସ୍ତିଷ୍କର ସମ୍ବନ୍ଧ ଥାଏ । ଏଥି ନିମନ୍ତେ ସମସ୍ତ ପିଲାଙ୍କୁ୪ରୁ ୫ ବର୍ଷ ବୟସ ବେଳକୁ ଆଖି ପରୀକ୍ଷା କରି ଏହି ଦୋଷ ଚିହ୍ନଟ କରିବାକୁ ହୁଏ । ଶୀଘ୍ର ଚିହ୍ନଟ କଲେ ଚିକିତ୍ସା ସଫଳ ହୁଏ । କେତେକ ପିଲାଙ୍କର ଚଷମାଦ୍ୱାରା ଚିକିତ୍ସା ସଫଳ ହୋଇଯାଏ । ଏହା ଯଥେଷ୍ଟ ନ ହେଲେ ଦୁର୍ବଳ ଆଖି ବ୍ୟବ‌ହାର କରିବାକୁ ପଡ଼େ । ଭଲ ଆଖିରେ ପ୍ୟାଚ୍   ବ୍ୟବ‌ହାର କରି ବା ଆଟ୍ରୋପିନ ପକାଇ ଚିକିତ୍ସା କରାଯାଏ । ଚିକିତ୍ସିତ ନ କଲେ ବଡ଼ ହେଲେ ମଧ୍ୟ ରହିଯାଏ । ଯୁବକମାନଙ୍କର ଚିକିତ୍ସା ଫଳ ଭଲ ନୁହେଁ । କ୍ଷୀଣ ଦୃଷ୍ଟି ପ୍ରଥମେ ସନ ୧୬୦୦ରେ ପ୍ରଥମେ ବର୍ଣ୍ଣନା କରାଯାଇଥିଲା । ପାଞ୍ଚ ବର୍ଷ ବୟସରେ ଏହି ରୋଗ ଆରମ୍ଭ ହୁଏ । ଜନସଂଖ୍ୟାର ୧-୫% ଲୋକଙ୍କୁ ଏହି ରୋଗ ହେବାର ହିସାବ କରାଯାଇଛି । ପ୍ରଭାବିତ ଆଖିର ଦୃଷ୍ଟି ଶକ୍ତି ଚିକିତ୍ସାଦ୍ୱାରା ଉନ୍ନତି ହୁଏ କିନ୍ତୁ ସାଧାରଣ ଅବସ୍ଥାକୁ ଆସିପାରେନାହିଁ । ଏହି ରୋଗ ଯୋଗୁ ପାଇଲଟ ବା ପୋଲିସ ଅଫିସର ହେବାର ଯୋଗ୍ୟତା କଟିଯାଏ । ଇଂରାଜୀ ଭାଷାର ଆମ୍ବ୍ଲିଓପିଆ ଶବ୍ଦଟି ଗ୍ରୀକ୍ ଭାଷାର ଶବ୍ଦରୁ ଆସିଛି ଯାହାର ଅର୍ଥ ସେହି ଭାଷାରେ ସ୍ଥୁଳ ଦୃଷ୍ଟି ।
ୟୁ.ଏଫ୍.ଓ. ବା ଅନ୍ଆଇଡେଣ୍ଟିଫାଏଡ ଫ୍ଲାଇଙ୍ଗ ଅବ୍‌କେକ୍ଟ ଏକ ଉଡ଼ନ୍ତା ବସ୍ତୁ ଯାହାକି ଆଜି ପର୍ଯ୍ୟନ୍ତ ବୈଜ୍ଞାନିକମାନଙ୍କ ନିମନ୍ତେ ଏକ ଅସମାହିତ କୁହେଳିକା ହୋଇ ରହିଛି । କେହି କହନ୍ତି, ଏହା ଅନ୍ୟ ଗ୍ରହର ଜୀବମାନଙ୍କ ଏକ ଉନ୍ନତ ମହାକାଶ ଯାନ । କେହି କହନ୍ତି ଏହା ଏକ ଗୁପ୍ତ ସାମରିକ କୌଶଳ ବିଶିଷ୍ଟ ଉନ୍ନ‌ତ ଉଡନ୍ତା ଯାନ ।
କଣନ‌ଖା ବା ପାରୋନିକିଆ ରୋଗରେ ନ‌ଖ ଚାରିପାଖରେ ଥିବା ଚମର ପ୍ରଦାହ ହୁଏ । ଏହା ହଠାତ୍ ଯନ୍ତ୍ରଣା, ଲାଲିମା, ଫୁଲା ଏବଂ ପୁଜ ସହିତ ଉପସ୍ଥାପିତ ହୋଇପାରେ, କିମ୍ବା ଧୀରେ ଧୀରେ ସାମାନ୍ୟ ଦରଜ, ଲାଲିମା, ଏବଂ ନଖ ପରିବର୍ତ୍ତନ ସହିତ ଆରମ୍ଭ ହୋଇପାରେ । ବିଶି ଓ ମଝି ଆଙ୍ଗୁଠି ସାଧାରଣତଃ ଅଧିକ ପ୍ରଭାବିତ ହୋଇଥାଏ, ଯଦିଓ ହାତ ଓ ପାଦର ଅନ୍ୟାନ୍ୟ ଆଙ୍ଗୁଠି ମଧ୍ୟ ଜଡିତ ହୋଇପାରେ । ଏହା ଜଟିଳ ହେଲେ ଆବସେସ୍ ହୋଇପାରେ । ଏହା ଜୀବାଣୁ, ଭୂତାଣୁ ବା କବକ ସଂକ୍ରମଣ ହେତୁ ହୋଇପାରେ; ବାରମ୍ବାର ହାତ ଧୋଇଲେ କିମ୍ବା ନଖ କାମୁଡ଼ିଲେ କିମ୍ବା କିଛି ଔଷଧର ପ୍ରତିକ୍ରିୟା ଯୋଗୁ ହୋଇପାରେ । ସ୍ଟଫିଲୋକୋକସ ଅରିଅସ ଜୀବାଣୁ ଯୋଗୁ ହେଲେ ସାଧାରଣତଃ ହଠାତ୍ ଆରମ୍ଭ ହୋଇଥାଏ ଓ କାଣ୍ଡିଡା ଆଲବିକାନ୍ଶ କାରଣରୁ ହେଲେ ଧୀରେ ଧୀରେ ଆରମ୍ଭ ହୋଇଥାଏ । ସାମାନ୍ୟ ଆଘାତରେ ମଧ୍ୟ ଏହି ସଂକ୍ରମଣର ଆଶଙ୍କା ରହିଥାଏ । ସାଧାରଣ ପରୀକ୍ଷା କରି ରୋଗ ନିର୍ଣ୍ଣୟ କରାଯାଇପାରେ । ତୀବ୍ର କଣନଖା ସାଧାରଣତଃ ଉଷୁମ ସେକ, ଆଣ୍ଡିବାୟୋଟିକ କିମ୍ବା ଚିରିବା ପରେ ପୂଜ ନିଷ୍କାସନଦ୍ୱାରା ଚିକିତ୍ସା କରାଯାଏ । କ୍ରନିକ କଣନଖାରେ କ୍ଲୋଟ୍ରାଇମାଜୋଲ ଓ ବିଟାମେଥସସୋନ ଭଳି ଆଣ୍ଟଫଙ୍ଗାଲ ଓ କର୍ଟିକୋଷ୍ଟିରଏଡ ଦେଇ ଚିକିତ୍ସା କରିବା ସଙ୍ଗେ ସଙ୍ଗେ ମୂଳ କାରଣକୁ ଏଡାଇବାକୁ ଉପଦେଶ ଦିଆଯାଏ । ଏହା ହାତର ଏକ ସାଧାରଣ ସଂକ୍ରମଣ। ମହିଳାମାନେ ପୁରୁଷଙ୍କ ତୁଳନାରେ ତିନି ଗୁଣ ଅଧିକ ପ୍ରଭାବିତ ହୁଅନ୍ତି।
ମହାସଂଗ୍ରାମ ୨୦୦୦ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କୈଳାଶ ମହାରନା । ଶୀର୍ଷାନନ୍ଦ ଦାସ କାନୁନ୍‌ଗୋ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ସଂଗ୍ରାମ ବିଶ୍ୱାଳ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ଲେଖିଥିଲେ ଏବଂ ନିର୍ଦ୍ଦେଶନା ଦେଇଥିଲେ ସଂଗ୍ରାମ ବିଶ୍ୱାଳ । ଅଭିନୟ ସିଦ୍ଧାନ୍ତ ମହାପାତ୍ର ଜ୍ୟୋତି ମିଶ୍ର ବିଜୟ ମହାନ୍ତି ମିହିର ଦାସ ପୁଷ୍ପା ପଣ୍ଡା ବୀଣା ମହାରଣା କୈଳାଶ ମହାରଣା ରାଇମୋହନ ପରିଡ଼ା ପ୍ରଦ୍ୟୁମ୍ନ ଲେଙ୍କା ମୀନକେତନ ସାତ୍ୟକି ମିଶ୍ର ରାଜୁ ନାୟକ ପିତବାସ ବବି ଲିଟୁନ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଦୀପକ କୁମାର । ଶୀର୍ଷାନନ୍ଦ ଦାସ କାନୁନ୍‌ଗୋ, ନିଜାମ, ଫେଲୁ ପଟ୍ଟନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ ।
ଶିବକୁମାର ଶର୍ମା  (୧୩ ଜାନୁଆରୀ ୧୯୩୮-୧୦ ମେ ୨୦୨୨) ଜଣେ ଭାରତୀୟ ଶାସ୍ତ୍ରୀୟ ସଙ୍ଗୀତଜ୍ଞ ଓ ସନ୍ତୁର ବାଦକ ଥିଲେ  । ସେ ଭାରତୀୟ ଶାସ୍ତ୍ରୀୟ ସଙ୍ଗୀତରେ ସନ୍ତୁର ବାଦ୍ୟଯନ୍ତ୍ରର ବ୍ୟବହାର ଆରମ୍ଭ କରିଥିଲେ । ପଣ୍ଡିତ ହରିପ୍ରସାଦ ଚୌରାଶିଆଙ୍କ ସହ ମିଶି ସେ ଶିବ-ହରି ନାମରେ ଅନେକ ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା କରିଥିଲେ । ସେ ୧୯୮୬ ମସିହାରେ ସଙ୍ଗୀତ ନାଟକ ଏକାଡ଼େମୀ ପୁରସ୍କାର, ୧୯୯୧ ମସିହାରେ ପଦ୍ମଶ୍ରୀ ଓ ୨୦୦୧ ମସିହାରେ ପଦ୍ମ ଭୂଷଣ ସମ୍ମାନରେ ସମ୍ମାନୀତ ହୋଇଥିଲେ । ପ୍ରାରମ୍ଭିକ ଜୀବନ ଶିବକୁମାର, ୧୯୩୮ ମସିହାରେ ଜମ୍ମୁଠାରେ ଏକ ସଙ୍ଗୀତପ୍ରେମୀ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଉମାଦତ୍ତ ଶର୍ମା ଜଣେ ଗାୟକ ଓ ତବଲା ବାଦକ ଥିଲେ । ତାଙ୍କ ପିତା ଶିବକୁମାରଙ୍କୁ ୫ ବର୍ଷ ବୟସରୁ ସଙ୍ଗୀତ ଶିକ୍ଷାଦେବା ଆରମ୍ଭ କରିଥିଲେ । କ୍ରମେ ପିତା ତାଙ୍କୁ ସନ୍ତୁର ଶିଖିବା ନିମନ୍ତେ ପ୍ରେରିତ କରିଥିଲେ । ସନ୍ତୁର ଏକ ଲୋକ ବାଦ୍ୟ ଓ ଏହାର ସୃଷ୍ଟି ପର୍ସିଆରେ ହୋଇଥିଲା । କାଶ୍ମୀରରେ ଏହି ବାଦ୍ୟର ବହୁଳ ବ୍ୟବହାର ହେଉଥିଲା । ପାରମ୍ପାରିକ କାଶ୍ମୀର ଲୋକଗୀତ ସହିତ ସୁଫୀ ସଙ୍ଗୀତର ମେଳକୁ ପିତା ଉମାଦତ୍ତ ଶର୍ମା ଆବିଷ୍କାର କରିଥିଲେ ଓ ପୁଅ ଶିବକୁମାରଙ୍କୁ ସନ୍ତୁରରେ ସେ ସଙ୍ଗୀତ ବଜେଇବାକୁ ପ୍ରେରିତ କରିଥିଲେ । ଶିବକୁମାର ୧୩ ବର୍ଷ ବୟସରୁ ସନ୍ତୁର ଶିଖିବା ଆରମ୍ଭ କରିଥିଲେ ଓ ୧୯୫୫ ମସିହାରେ ମୁମ୍ବାଇଠାରେ ସେ ନିଜର ପ୍ରଥମ ସନ୍ତୁର ବାଦ୍ୟ ପ୍ରଦର୍ଶନ କରିଥିଲେ । ସଙ୍ଗୀତଜ୍ଞ ଜୀବନ ଶିବକୁମାର, ନିଜ ପିତାଙ୍କ ସହିତ ସନ୍ତୁର ବଜାଇବା ଆରମ୍ଭ କରିଥିଲେ । ଭାରତୀୟ ଶାସ୍ତ୍ରୀୟ ସଙ୍ଗୀତରେ ସନ୍ତୁରର ବ୍ୟବହାରରେ ଶ୍ରେୟ ତାଙ୍କୁ ମିଳେ । ହରିପ୍ରସାଦ ଚୌରାସିଆଙ୍କ ସହ ବଂଶୀରେ ଓ ଜାକିର ହୁସେନଙ୍କ ସହ ତବଲାରେ ଅନେକ ଥର ଯୁଗଳବନ୍ଦୀ ପ୍ରଦର୍ଶନ କରିଥିଲେ । ୧୯୬୭ ମସିହାରେ ହରିପ୍ରସାଦ ଚୌରାସିଆ ଓ ଗିଟାର ବାଦକ ବ୍ରିଜ ଭୂଷଣ କାବ୍ରାଙ୍କ ସହ ମିଳିତ ଭାବରେ ସେ କଲ ଅଫ ଦ ଭ୍ୟାଲି ନାମରେ ଏକ ଆଲବମ ପ୍ରସ୍ତୁତ କରିଥିଲେ । ଏହି ଆଲବମଟି ସର୍ବକାଳୀନ ଲୋକପ୍ରିୟ ଶାସ୍ତ୍ରୀୟ ସଙ୍ଗୀତ ଆଲବମମାନଙ୍କ ଭିତରେ ପରିଗଣିତ ହୁଏ । ଅନେକ ହିନ୍ଦୀ ଚଳଚ୍ଚିତ୍ରରେ ସେ ସଙ୍ଗୀତ ନିର୍ଦ୍ଦେଶନା କରିଥିଲେ । ୧୯୫୬ ମସିହାରେ ଭି ଶାନ୍ତାରାମଙ୍କ ଝନକ ଝନକ ପାୟଲ ବାଜେ ଚଳଚ୍ଚିତ୍ରର ଏକ ଅଂଶରେ ସେ ସଙ୍ଗୀତ ନିର୍ଦ୍ଦେଶନା ଆରମ୍ଭ କରିଥିଲେ । ହରିପ୍ରସାଦ ଚୌରାସିଆଙ୍କ ସହ ମିଶି ଶିବ-ହରି ନାମରେ ସେ ସିଲସିଲା  (୧୯୮୦) , ଫାସଲେ  (୧୯୮୫) , ଚାନ୍ଦନୀ  (୧୯୮୯) , ଲମ୍ହେ  (୧୯୯୧) , ଡର  (୧୯୯୩) ଆଦି ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ  । ରାହୁଳ ଦେବ ବର୍ମନଙ୍କ ସଙ୍ଗୀତ ନିର୍ଦ୍ଦେଶନାରେ ୧୯୬୫ ମସିହାରେ ଚଳଚ୍ଚିତ୍ର ଗାଇଡ଼ର ଗୀତ ମୋ ସେ ଛଲ କିଏ ଯାଏରେ ସେ ତବଲା ବାଦନ କରିଥିଲେ । ବ୍ୟକ୍ତିଗତ ଜୀବନ ଶିବକୁମାର, ମନୋରମାଙ୍କୁ ବିବାହ କରିଥିଲେ ଓ ତାଙ୍କର ଦୁଇଟି ପୁଅ ଅଛନ୍ତି । ତାଙ୍କ ପୁଅ ରାହୁଲ ମଧ୍ୟ ଜଣେ ସନ୍ତୁର ବାଦକ ଓ ପିତାଙ୍କ ସହ ୧୯୯୬ ମସିହାରୁ ମଞ୍ଚରେ ସନ୍ତୁର ବାଦନ କରିଛନ୍ତି । ମୃତ୍ୟୁ ୨୦୨୨ ମସିହା ମେ ମାସ ୧୦ତାରିଖରେ ହୃଦ୍‌ରୋଧ ଯୋଗୁ ଶିବକୁମାରଙ୍କର ପରଲୋକ ଘଟିଥିଲା ।
ଚିତ୍ତରଞ୍ଜନ ମିଶ୍ର, ପୁରୀ ଜିଲ୍ଲାର ବୀରପ୍ରତାପପୁରଠାରେ ଜନ୍ମିତ ଜଣେ ଓଡ଼ିଆ ସାହିତ୍ୟିକ ।ଉଭୟ ଓଡ଼ିଆ ଓ ଇଂରାଜୀ ଭାଷାରେ ଲେଖୁଥିବା ଚିତ୍ତରଞ୍ଜନ, କବିତା, ସମାଲୋଚନା ଏବଂ ଅନୁବାଦ ସାହିତ୍ୟ ରଚନାରେ ସକ୍ରିୟ । ଜୀବନୀ ଚିତ୍ତରଞ୍ଜନ ୧୯୫୯ ମସିହାରେ ପୁରୀ ଜିଲ୍ଲାର ବୀରପ୍ରତାପପୁରଠାରେ ଜନ୍ମଗ୍ରହଣ କରିଥିଲେ । ପିତା, ମାତା ଉଭୟ ସାହିତ୍ୟାନୁରାଗୀ ଥିଲେ । ମା, ଶିଶୁ ଚିତ୍ତରଞ୍ଜନଙ୍କୁ ପାଠ ବାହାରେ ଅନ୍ୟ ସାହିତ୍ୟ ବହି ପଢ଼ିବା ପାଇଁ ପ୍ରେରଣା ଯୋଗାଇଥିଲେ । ରେଭେନ୍ସା ମହାବିଦ୍ୟାଳୟ ଓ ସମ୍ବଲପୁର ବିଶ୍ୱବିଦ୍ୟାଳୟରେ ପାଠ ପଢ଼ି, ଚିତ୍ତରଞ୍ଜନ ୧୯୮୮ ମସିହାରେ ସମ୍ବଲପୁର ବିଶ୍ୱବିଦ୍ୟାଳୟରୁ ଇଂରାଜୀରେ ପି.ଏଚ.ଡି ଲାଭ କରିଛନ୍ତି । ତରୁଣ ବୟସରୁ ଝଙ୍କାର, ଆସନ୍ତାକାଲି ଆଦି ପତ୍ରିକାରେ ତାଙ୍କର କବିତା ପ୍ରକାଶ ପାଇଥିଲା । ୧୯୮୪ ମସିହା ଡିସେମ୍ବର ମାସରେ ତାଙ୍କର ପ୍ରଥମ କବିତା ସଂକଳନ ମୁଖଶାଳା ପ୍ରକାଶ ପାଇଥିଲା । ଚିତ୍ତରଞ୍ଜନ ବକ୍ସି ଜଗବନ୍ଧୁ ବିଦ୍ୟାଧର ମହାବିଦ୍ୟାଳୟ ଓ ଗଙ୍ଗାଧର ମେହେର ବିଶ୍ୱବିଦ୍ୟାଳୟରେ ଇଂରାଜୀ ଅଧ୍ୟାପକ ଭାବରେ କାର୍ଯ୍ୟ କରିଛନ୍ତି ।
ପାକିସ୍ତାନୀ ପଞ୍ଜାବ, ପାକିସ୍ତାନର ଏକ ସୁବୋ ବା ରାଜ୍ୟ ଅଟେ। ଏହା ୩୬ଟି ଜିଲ୍ଲାକୁ ନେଇ ଗଠିତ ।ପଞ୍ଜାବ ଜନବସତି ଅନୁଯାୟୀ ସବୁଠୁ ବଡ଼ ରାଜ୍ୟ ଅଟେ। ବ୍ୟୁତ୍ପତ୍ତି ତ‌ତ୍ତ୍ୱ ଗ୍ରୀକମାନଙ୍କୁ ଏହା ପେଣ୍ଟାପୋଟାମିଆ ଭାବେ ଜଣା ଥିଲା, ଅର୍ଥାତ୍ ପଞ୍ଚ ନ‌ଦିର ସମାହାର । ପଞ୍ଜାବ ଶବ୍ଦଟି ୧୭ଶ ଶତାବ୍ଦୀରେ ପ୍ରଚଳନ ହୋଇଥିଲା, ପାର୍ସି ଭାଷାରେ ଯାହାର ଅର୍ଥ  ପାଞ୍ଚ   (ଜଳ)ର ମିଳନ, ଅର୍ଥତ୍ ପଞ୍ଚ ନ‌ଦୀର ମିଳନ, ଯାହା ଗ୍ରୀକ ନାମ ସ‌ହ ଏକାର୍ଥ ଥିଲା  । ଏହି ପାଞ୍ଚ ନ‌ଦୀ ଯଥାକ୍ରମେ ଚେନାବ, ଝେଲମ, ରାବି, ବେଆସ, ଓ ସତଲେଜ, ଯାହା ସିନ୍ଧୁ ନ‌ଦୀ ଦେଇ ଆରବ ସାଗରରେ ପଡ଼ିଛି । ପାଞ୍ଚୋଟି ନ‌ଦୀ ମଧ୍ୟରୁ ଚାରୋଟି ପାକିସ୍ତାନ ପଞ୍ଜାବରେ ଅଛି । ଭୂଗୋଳ 1947 ମସିହାରେ ଭାରତୀୟ ପଞ୍ଜାବ ସୃଷ୍ଟି ହୋଇଥିଲା ଯେତେବେଳେ ଭାରତର ବିଭାଜନ ପଞ୍ଜାବର ପୂର୍ବ ରାଜ ପ୍ରଦେଶକୁ ଭାରତ ଏବଂ ପାକିସ୍ଥାନ ମଧ୍ୟରେ ବିଭକ୍ତ କରିଥିଲା। ପ୍ରଦେଶର ଅଧିକାଂଶ ମୁସଲମାନ ପଶ୍ଚିମ ଭାଗ ପାକିସ୍ତାନର ପଞ୍ଜାବ ପ୍ରଦେଶରେ ପରିଣତ ହେଲା; ଅଧିକାଂଶ ଶିଖ୍ ପୂର୍ବ ଭାଗ ଭାରତର ପଞ୍ଜାବ ରାଜ୍ୟ ହୋଇଗଲା  ସଚ୍ଚା ସିନ୍ଧୁ ପ୍ରାଚୀନ କାଳରେ ଏହି ଅଞ୍ଚଳର ଅନ୍ୟାନ୍ୟ ନାମ ଥିଲା  ବ ଦିକ ଗ୍ରନ୍ଥ ଅନୁଯାୟୀ ଏହା ସଚ୍ଚା ସିନ୍ଧୁ ନାମରେ ଜଣାଶୁଣା  ଗ୍ରୀକ୍ମାନେ ଏହାର ନାମ ପେଣ୍ଟାପୋଟାମିଆ ରଖିଲେ  ମହାଭାରତ ଏବଂ ରାମାୟଣ ସମୟରେ ଏହାକୁ ପଞ୍ଚନାଡା ଏବଂ ବ୍ରହ୍ମ ଭ୍ରାତା କୁହାଯାଉଥିଲା। ଇତିହାସ ମୋଗଲ ସାମ୍ରାଜ୍ୟ ମୋଗଲମାନେ ଏହି ଅଞ୍ଚଳକୁ ୧୫୨୪ରୁ ୧୭୩୯ ପର୍ଜ୍ୟନ୍ତ ଶାସନ କରିଥିଲେ ଓ ବ‌ହୁତ ନିର୍ମାଣ କାର୍ଯ୍ୟ କରିଥିଲେ, ଯେପରି ଲାହୋରର ଶାଲିମାର ବଗିଚା ଓ ବଡ଼ସାହି ମସଜିଦ ।ମୁସଲିମ ସୈନ୍ୟ, ବଣିକ, ନିର୍ମାତା ଓ ସୁଫିମାନେ ପରଥିବୀର ଅନ୍ୟ ଅଞ୍ଚଳରୁ ଦକ୍ଷିଣ ଏସିଆର ଇସଲାମ ସୁଲତାନ୍ ସାମ୍ରାଜ୍ୟକୁ ଆସିଥିଲେ । ଆଫଗାନ ଦୁରାନୀ ସାମ୍ରାଜ୍ୟ ସ୍ୱାତ ଅଞ୍ଚଳ ଯାହା ଆଫଗାନ ଆକ୍ରମଣକାରୀ ଅହମ୍ମଦ ଶାହ ଦୁରାନିଙ୍କଦ୍ୱାରା ୧୭୪୭ ମସିହାରେ ଦୁରାନୀ ସାମ୍ରାଜ୍ଯ ସ‌ହ ସଂଯୁକ୍ତ ହୋଇଥିଲା, ୧୭୬୨ ପର୍ଯ୍ୟନ୍ତ ଥିଲା । ମରାଠା ସାମ୍ରାଜ୍ୟ ୧୭୫୮ରେ ହିନ୍ଦୁ ମରାଠା ସାମ୍ରାଜ୍ୟର ଗେନେରାଲ ରଘୁନାଥ ରାଓ ଲାହୋର ଓ ଆଟ୍ଟୋକ ଅଧିକାର କଲେ । ତିମୁର ଶାହ ଦୁରାନୀ ଓ ଭାଇସ୍‌ରାୟ ଅହମ୍ମଦ ଶାହ ଅବଦଲୀ ପଞ୍ଜାବରୁ ବିତାଡ଼ିତ ହେଲେ । ପେଶ‌ୱାରର ଦକ୍ଷିନ ଓ ଉତ୍ତରରେ ଥିବା ଅଞ୍ଚଳ ଏବଂ ଲାହୋର, ମୁଲତାନ, ଦେରା ଘାଜି ଖାନ, କାଶ୍ମୀର ମରାଠା ଅଞ୍ଚଳ ଅଧୀନ‌କୁ ଆସିଗଲା । ପଞ୍ଜାବ ଓ କାଶ୍ମୀରରେ ମରାଠାମାନେ ମୁଖ୍ୟ ଥିଲେ । ୧୭୬୧ରେ ପାନିପତ ଯୁଦ୍ଧ ୩ ହୋଇଥିଲା, ଯେଉଁଥିରେ ଅହମ୍ମଦ ଶାହ ଅବଦଲୀ ପଞ୍ଜାବ ଓ କାଶ୍ମୀରର ମରାଠା ଅଞ୍ଚଳ ପୁଣିଥରେ ଅଧିକାର କଲେ ।
ଚକ୍ରମଣି କହଁର  (ଜନ୍ମ: ୧ ଫେବୃଆରୀ ୧୯୮୦) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବାଲିଗୁଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଚକ୍ରମଣି କହଁର ୧୯୮୦ ମସିହାର ଫେବୃଆରୀ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଧନୀ କହଁର ଓ ପତ୍ନୀଙ୍କ ନାମ ସଙ୍ଗୀତା ପ୍ରଧାନ । ରାଜନୈତିକ ଜୀବନ ଚକ୍ରମଣି ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ବିଜୁ ଜନତା ଦଳର ପାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ କଂଗ୍ରେସ ପ୍ରାର୍ଥୀ ସିମନ ମଲ୍ଲିକଙ୍କୁ ପରାସ୍ତ କରି ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଜାତୀୟ ଚାରଖା ସଂଗ୍ରହାଳୟ ହେଉଛି ନୂଆଦିଲ୍ଲୀର କାନ୍ନଟଟ୍ ପ୍ଲେସ୍ରେ ଅବସ୍ଥିତ ଏକ ସଂଗ୍ରହାଳୟ ଅଟେ  ପାଲିକା ବଜାରରେ ପୂର୍ବରୁ ନିର୍ମିତ ଉଦ୍ୟାନ ଉପରେ ଏହା ନିର୍ମାଣ କରାଯାଇଛି  ନୂଆଦିଲ୍ଲୀ ମ୍ୟୁନିସିପାଲିଟି ପରିଷଦ ଏବଂ ଖାଡି ବିକାଶ ଏବଂ ଗ୍ରାମ ଶିଳ୍ପ ଆୟୋଗ ମିଳିତ ଭାବେ ଏହାକୁ ନିର୍ମାଣ କରିଛନ୍ତି। ଏହି ସଂଗ୍ରହାଳୟକୁ 21 ମଇ 2017ରେ ତତ୍କାଳୀନ ବିଜେପି ରାଷ୍ଟ୍ରୀୟ ସଭାପତି ଅମିତ ଶାହା ଉଦ୍ଘାଟନ କରିଥିଲେ। ଏହି ସଂଗ୍ରହାଳୟରେ 26 ଫୁଟ  (8 ମିଟର) ଲମ୍ବ ଏବଂ 13 ଫୁଟ  (4 ମିଟର) ଉଚ୍ଚ କ୍ରୋମିୟମ ଷ୍ଟେନଲେସ ଷ୍ଟିଲ ସ୍ପିନ୍ ଚକ  (ଚାରଖା) ରହିଛି  ଏହାର ଓଜନ ପାଞ୍ଚ ଟନ୍ ଏବଂ ଏହା ଉପରେ ଉତ୍ତାପର କୌଣସି ପ୍ରଭାବ ନାହିଁ  ଏହା କଳଙ୍କ ପ୍ରତିରୋଧକ ଏବଂ ଚୁମ୍ବକୀୟ ମଧ୍ୟ ନୁହେଁ  ଏହି ଚାରଖା ହେଉଛି ବିଶ୍ୱର ସର୍ବବୃହତ ସ୍ପିନ୍ ଚକ  ଏହି ସଂଗ୍ରହାଳୟରେ ଚାର୍କାର ଇତିହାସ ଏବଂ ବିବର୍ତ୍ତନକୁ ଚିତ୍ରଣ କରାଯାଇଛି, ଏକ ନମ୍ର ଯନ୍ତ୍ରରୁ ଜାତୀୟତାର ପ୍ରତୀକ ପର୍ଯ୍ୟନ୍ତ  ଏହି ଉପକରଣ କିମ୍ବା ମେସିନ୍ ଭାରତୀୟ ନାଗରିକମାନଙ୍କୁ ସଶକ୍ତ କରିଥିଲା, ଯେହେତୁ ସେମାନେ ଚାରଖା ବ୍ୟବହାର କରି ସ୍ୱଦେଶୀ  (ଭାରତରେ ନିର୍ମିତ) କପଡ଼ା ବୁଣିବା ଆରମ୍ଭ କରିଥିଲେ  ଏହି ସଂଗ୍ରହାଳୟର ନାମମାତ୍ର ପ୍ରବେଶ ଶୁଳ୍କ 20 ଟଙ୍କା
ପୁଷ୍ପକ ଏକ୍ସପ୍ରେସ, ଭାରତୀୟ ରେଳବାଇର ଏକ ସୁପରଫାଷ୍ଟ ଏକ୍ସପ୍ରେସ ଟ୍ରେନ .ଏହା ଲକ୍ଷ୍ନୋ ଜଙ୍କସନରୁ ମୁମ୍ବାଇ ପର୍ଯ୍ୟନ୍ତ ଚାଲିଥାଏ । ପୌରଣିକ ନାମ ପୁଷ୍ପକ ବିମାନ ଅନୁସାରେ ଏହାର ଏପରି ନାମକରଣ ହୋଇଛି । ସେବା ପୁଷ୍ପକ ଏକ୍ସପ୍ରେସ ସମୁଦାୟ 24 ଘଣ୍ଟା 20ମିନିଟ ଯାତ୍ରା କରି 1426 କିଲୋମିଟର ପଥ ଅତିକ୍ରମ କରିଥାଏ। ଫେରନ୍ତା ରାସ୍ତାରେ ଏହାକୁ ପୁଣି ସେତିକି ସମୟ ଲାଗିଥାଏ । ଟ୍ରେନର ହାରାହାରି ବେଗ ୫୫ କିଲୋମିଟର ଘଣ୍ଟା ପ୍ରତି । ଏହି ଟ୍ରେନରେ ଯାତ୍ରା ପାଇଁ ସୁପରଫାଷ୍ଟ ଚାର୍ଜ ଲାଗିଥାଏ । . କୋଚ ସବୁ ଏହି ଟ୍ରେନରେ ୧ଟି ପ୍ରଥମ ଶ୍ରେଣୀ ସହ ୧ଟି ୨ ଟାୟର , ୨ଟି ୩ ଟା ୟର, ୧୩ଟି ସ୍ଳିପର ୬ଟି ବଗି ଜେନରେଲ ଥାଏ । ଏଥିରେ ପାନ୍ତରି କାର ମଧ୍ୟ ରହିଥାଏ । ପୁଷ୍ପକ ଏକ୍ସପ୍ରେସ ସମୁଦାୟ 24 ଘଣ୍ଟା 20ମିନିଟ ଯାତ୍ରା କରି 1426 କିଲୋମିଟର ପଥ ଅତିକ୍ରମ କରିଥାଏ।
ଗମ୍ଭରୀ ଦେବୀ  (୧୯୨୨ - ୮ ଜାନୁଆରୀ ୨୦୧୩) ହିମାଚଳ ପ୍ରଦେଶର ବିଳାସପୁର ଜିଲ୍ଲାର ଜଣେ ପ୍ରବୀଣ ଭାରତୀୟ ଲୋକ ଗାୟକ, ଲୋକନୃତ୍ୟକାର ତଥା ନୃତ୍ୟଶିଳ୍ପୀ ଥିଲେ  । ହିମାଚଳ ପ୍ରଦେଶର ଲୋକ ସଂସ୍କୃତିରେ ତାଙ୍କର ଅବଦାନ ପାଇଁ ସେ ଜଣାଶୁଣା । ୨୦୧୧ ମସିହାରେ ସେ ଟାଗୋର ଏକାଡେମୀ ପୁରସ୍କାର ପାଇଥିଲେ, ଏହା ରବୀନ୍ଦ୍ରନାଥ ଟାଗୋରଙ୍କ ୧୫୦ ତମ ଜନ୍ମ ବାର୍ଷିକୀ ପାଳନ ପାଇଁ ଭାରତର ୧୦୦ କଳାକାରଙ୍କୁ ସଂଗୀତ, ନୃତ୍ୟ ଏବଂ ନାଟକ ଓ ପ୍ରଦର୍ଶନ କଳା କ୍ଷେତ୍ରରେ ଉକୃଷ୍ଟ ଯୋଗଦାନ ପାଇଁ ସଂଗୀତ ନାଟକ ଏକାଡେମୀ ତରଫରୁ ପ୍ରଦାନ କରାଯାଇଥିଲା । ୨୦୦୧ରେ ସେ ହିମାଚଳ କଳା ଏକାଡେମୀରୁ ପୁରସ୍କାର ଗ୍ରହଣ କରିଥିଲେ । ୨୦୧୩ ମସିହା ଜାନୁଆରୀ ୮ ତାରିଖରେ ୯୧ ବର୍ଷ ବୟସରେ ତାଙ୍କର ଦେହାନ୍ତ ହୋଇଥିଲା ।
ପାରୋ ହେଟ୍‌ସ୍ ଦେବଦାସ, ୨୦୨୧ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରମେଶ ବାରିକ । ନିର୍ଦ୍ଦେଶକ ଅଶୋକ ପତି ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ବୈଦ୍ୟନାଥ ଦାଶ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବବି ମିଶ୍ର, ପ୍ରିୟା ଚୌଧୁରୀ । ମନସ୍ୱିନୀ ପତି, ଶ୍ରୀଜିତ ମହାପାତ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ୨୦୨୧ ମସିହାର ଅଗଷ୍ଟ ମାସର ୨୯ ତାରିଖରେ ମୁକ୍ତିଲାଭ କରିଥିଲା । ଅଭିନୟ ବବି ମିଶ୍ର ପ୍ରିୟା ଚୌଧୁରୀ ମନସ୍ୱିନୀ ପତି ଶ୍ରୀଜିତ ମହାପାତ୍ର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ଅସୀମା ପଣ୍ଡା, ଗୌରବ ଆନନ୍ଦ, ହ୍ୟୁମାନ ସାଗର, ଲିପ୍ସା ମହାପାତ୍ର, ଅଭିଜିତ ମଜୁମଦାର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବାଲାନାଇଟିସ ରୋଗ କ‌ହିଲେ ଲିଙ୍ଗ ମୁଣ୍ଡର ପ୍ରଦାହକୁ ବୁଝାଏ । ଏହା ସାଧାରଣତଃ ଲିଙ୍ଗ ଚର୍ମର ପ୍ରଦାହ ସହିତ ଦେଖାଯାଏ, ଯାହାକୁ ବାଲାନୋପ୍ରୋସ୍ଥାଇଟିସ । ଏହାର ଲକ୍ଷଣ ମଧ୍ୟରେ ଲାଲ ରଙ୍ଗ, ଯନ୍ତ୍ରଣା, ନିଷ୍କାସନ, ଗଲୁ କିମ୍ବା ଧଳା ରଙ୍ଗର ପ୍ୟାଚ୍ ଅନ୍ତର୍ଭୁକ୍ତ ହୋଇପାରେ  ରୋଗ ଜଟିଳ ହେଲେ ଫାଇମିସିସ ହୋଇପାରେ । କାରଣଗୁଡିକର ମଧ୍ୟରେ ସଂକ୍ରମଣ  (ଖମୀର, ଜୀବାଣୁ, ଭୂତାଣୁ, ଟ୍ରାଇକୋମାନାସ୍ ), ପ୍ରଦାହଜନକ ଅବସ୍ଥା  (ଏକଜିମା, ଆଲର୍ଜି ପ୍ରତିକ୍ରିୟା, ଲାଇଚେନ ପ୍ଲାନସ୍, ସୋରିଆସିସ୍ ) ଏବଂ ପ୍ରାକ୍-କର୍କଟ ଅବସ୍ଥା  (ବୋୱେନ ରୋଗ, ଏରିଥ୍ରୋପ୍ଲାସିଆ ଅଫ କ୍ୟୁରାଟ ) ଅନ୍ତର୍ଭୁକ୍ତ  । ଅସୁନ୍ନତ, ଖରାପ ସ୍ୱଚ୍ଛତା, ମଧୁମେହ କିମ୍ବା ଅଧିକ ସ୍ୱଚ୍ଛତା କରିବା ଉପରେ ବିପଦ କାରକ ରହେ । ମାଇକ୍ରୋବିଆଲ କଲଚର ସ‌ହିତ ଅନ୍ୟାନ୍ୟ ପରୀକ୍ଷଣ ଏବଂ ବେଳେବେଳେ ଟିସୁ ବାୟୋପସି ଉପରେ ରୋଗ ନିର୍ଣ୍ଣୟ ଆଧାରିତ ହୋଇପାରେ। ସାଧାରଣ ପରିଚାଳନାରେ ଲିଙ୍ଗଚର୍ମ ତଳ ସ୍ଥାନ ଧୋଇ ସଫା କରାଯାଏ । ମିଶ୍ରିତ ଭିନେଗାର  (ଏସିଟିକ୍ ଏସିଡ୍ ୧%) ସାହାଯ୍ୟ କରିପାରେ  ଆଣ୍ଟିଫଙ୍ଗାଲ୍ କ୍ରିମ୍  (ଯେପରିକି କ୍ଲୋଟ୍ରିମାଜୋଲ୍), ଆଣ୍ଟିବାୟୋଟିକ୍, ଷ୍ଟେରଏଡ୍ କ୍ରିମ୍ କିମ୍ବା ଅସ୍ତ୍ରୋପଚାରର ନିର୍ଦ୍ଦିଷ୍ଟ କାରଣ ଉପରେ ଆବଶ୍ୟକ ହୋଇପାରେ  । ଫଳାଫଳ ସାଧାରଣତ ଭଲ ଅଟେ  ପୁରୁଷଙ୍କ ମଧ୍ୟରୁ ୩ରୁ ୧୧% କିଛି ସମୟରେ ପ୍ରଭାବିତ ହୁଅନ୍ତି
ଚିଓନ-ଇନ ଜାପାନ, ହିଶ୍ୟାମାମା-କ୍ୟୁଟୋର ଜୋଦୋ-ଶୁର ମୁଖ୍ୟାଳୟ ଅଟେ ଯାହା ଶୁଦ୍ଧିକ ସମ୍ପ୍ରଦାୟ  "ହୋନୋ"   (୧୧୩୩-୧୨୧୨)ଦ୍ୱାରା ସ୍ଥାପିତ ହୋଇଥିଲା , ଯିଏ ଘୋଷିତ କରିଥିଲେ କିସମ୍ବେଦନାତ୍ମକ ପ୍ରାଣୀମାନଙ୍କୁ ଅମିଦା ବୁଦ୍ଧଙ୍କର ପଶ୍ଚୀମ ସ୍ୱର୍ଗ  (ଶିଦ୍ଧ ଭୂମି)ର ପୂନଃଜନ୍ମ କରିଛନ୍ତି  । ଚିଓନ-ଇନର ବିଶାଳ ସଂଯୋଗମରେ ସେହି ସାଇଟକୁ ଶାମିଲ କରାଗଲା ଯେଉଁଠାରେ ହୋନେନ ନିଜ ଶିକ୍ଷା ଏବଂ ସେହି ସାଇଟର ପ୍ରସାର କରିବା ପାଇଁ ସ୍ଥାନ, ଯେଉଁଠାରେ ସେ ମରିଯାଇଥିଲେ । ଇତିହାସ ମୂଳ ମନ୍ଦିର ୧୨୩୪ ମସିହାରେ ହୋନୀନର ଶିଷ୍ୟ, ଜେନିଚୀ  (୧୧୮୩-୧୨୩୮) ନିଜ ଗୁରୁଙ୍କୁ ଭାବନାରେ ତିଆରି ହୋଇଥିଲା ଏବଂ ଏହାକୁ ଚୀନ-ଇନ ନାମ ଦିଆଯାଇଥିଲା  । ଯେତେବେଳେ ମନ୍ଦିର ଜୋଦୋ ଶୁର ସେଜାନ ଶାଖା ଷିତ ପ୍ରାରମ୍ଭିକ ବର୍ଷରୁ ଅଧିକ ନିକଟତାରେ ଯୋଡିହୋଇଥିଲା, ଏହାର ୮ତମ ପ୍ରମୁଖ ପୂଜାରୀ, ନ୍ୟୋଇଚି  (୧୨୬୨-୧୩୨୧), ରାଇକୋର ଏକ ଶିଷ୍ୟ ୟାଜକ , ଯିଏ ତୃତୀୟ ଜୋଦୋ-ଶୁ ବୌଦ୍ଧ ଧର୍ମର ଚିତ୍ତୀ ଶାଖାର ପ୍ରମୂଖ, ଏବଂ ବେଙ୍କୋର ଶିଷ୍ୟ  । ପରେ ନ୍ୟାଇଚୀର ଉତ୍ତରାଧିକାରୀ ଶୁନୋଜୋ  (୧୨୫୫-୧୩୫୫) ଏକ ଜିବନୀର ହୱାଲା ଦେଇ ଏହାକୁ ଆଗକୁ ବଢେଇଥିଲେ, ଯେଉଁଥିରେ ଜେନୀଚୀର ଶିଷ୍ୟ ରେଞ୍ଜାକୁ-ବୋ ଏବଂ ରାୟୁଚୁ ସହମତ ଥିଲେ  । ସେମାନଙ୍କ ଭିତରେ କେହି ମଧ୍ୟ ସିଦ୍ଧାନ୍ତବାଦୀ ଅନ୍ତର ନଥିଲେ । ୧୪୫୦ ପର୍ଯ୍ୟନ୍ତ, ଚୀନ-ଇନ ପୂର୍ଣ୍ଣ ରୂପେ ଚୀନୀଜ ଶାଖାର ନିୟନ୍ତ୍ରଣରେ ହୋଇଯାଇଥିଲା, କିନ୍ତୁ ଓନେନ ଯୁଦ୍ଧ କାରଣରୁ ଅଳ୍ପ ସିଧା ନିୟନ୍ତ୍ରଣ ଥିଲା । ପରିସରରେ ବହୁ ଇମାରତକୁ ୧୬୩୩ ମସିହାରେ ଜାଳିଦିଆଗଲା । କିନ୍ତୁ ପୂର୍ଣ୍ଣ ରୂପେ ତୃତୀୟ ଟୋକାଗୁବା ଶୋଗୁନେଟ  (୧୬୦୪-୫୧)ଦ୍ୱାରା ପୁରା ଋପେ ପୁନଃନିର୍ମିତ କରାଯାଇଥିଲା, ଯାହା ଆଜି ବିଶାଳ ସରଂଚନାଦ୍ୱାରା ଛିଡା ହୋଇଛି  । ସ୍ଥାପତ୍ୟ ବିଦ୍ୟା ବିଶାଳ ମୁଖ୍ୟ ଦ୍ୱାର, ସନମନ, ୧୬୧୯ ମସିହାରେ ତିଆରି ହୋଇଥିଲା ଏବଂ ଜାପାନରେ ନିଜ ପରି ସବୁଠାରୁ ବଡ଼ ଜିବିତ ଢାଞ୍ଚା ଅଟେ । ଚିଓନ-ଇନରେ ଇରିମ୍ୟୋ ଛାତର ଏକ ବଡ଼ ଏବଂ ଛୋଟ ଅତିଥି ଗୃହ ରହିଛି, ଯାହାକୁ ଓହୋଓ ଏବଂ କୋଜୋକୁ ନାମିତ କରାଯାଇଛି ଯାହାକୁ ମହତ୍ୱପୟର୍ଣ୍ଣ ସାଂସ୍କୃତିକ ବିରାସତ ନାମିତ କରାଯାଇଛି । ଦୁଇ ଅତିଥି ଗୃହ ୧୬୪୧ ମସିହାରେ ତିଆରି ହୋଇଥିଲା । ଚିଓନ-ଇନ ଜାପାନର ସବୁଠାରୁ ବଡ଼ ମନ୍ଦିର ଘଣ୍ଟିର ଘର ଅଟେ, ଯାହା ୧୬୩୩ ମସିହାରେ କମିଶନ ଏବଂ ୭୪ ଟନ ଓଜନର ଥିଲା । ଏହାପାଇଁ ୨୫ ଜଣ ଲୋକଙ୍କ ଟୀମର ଆବଶ୍ୟକ ହୋଇଥାଏ ଯିଏ ଏହାକୁ ଧ୍ୱନି ଦେଇଥାନ୍ତି । ଚିଓନ-ଇନ ବାବଦରେ ଧ୍ୟାନ ଦେବାପାଇଁ ଦୁଇଟି ବିଶେଷତା ରହିଛି । ସର୍ବପ୍ରଥମେ, ଛାତର ହସୁଥିବା ସମସ୍ତ ଟୋକାଗୁବା ପରିବାରର ଶିଖର ଷିତ ଖୋଦା ହୋଇଛି: ତିନି ହୋଲୀହକ ପତ୍ର । ଏକ ଅନ୍ୟ ବିଶେଷତା ଏହାକି, ମୁଖ୍ୟ ମନ୍ଦିର ବାହାର ଛାତରେ ଲୁଚିଥିବା ଛତା ମିଳିଛି । ମନ୍ଦିର ନିର୍ମାଣରେ ସାହାଯ୍ୟ କରୁଥିବା ଏକ ସ୍ଥାପତ୍ୟ ବର୍ଷା ଆଣିବାରେ ସାହାଯ୍ୟ କରିବା ପାଇଁ ଘରର କଡ଼ି ଉପରେ ଛତା ରଖିଥିଲେ ଏବଂ  ନିଆଁ ପାଇଁ ବାର୍ଡ ବନ୍ଦ  । ଅବସ୍ଥିତି ଚିଓନ-ଇନ  (ଏବଂ ଅଟୁଟ)ର ଉତ୍ତରରେ ଶୋରେନ-ଇନର ଭୁତ ଛୋଟ ମନ୍ଦିର ରହିଛି  । ସିଧା ଦକ୍ଷୀଣ (ଏବଂ ଅଟୁଟ) ପାଇଁ  "ମାରୁୟାମା ପାର୍କ"  ରହିଛି, ଜାହା ସ୍ୱୟଂ ୟାସାକ ଶ୍ରାଇନରୁ ଏବଂ ପରେ ଗିଓନରୁ ଯୋଡି ହୋଇଥାଏ ।
କିଆରା ଆଡଭାନୀ  (ଜନ୍ମ: ୩୧ ଜୁଲାଇ ୧୯୯୨) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଯେଏକି ହିନ୍ଦୀ କଥାଚିତ୍ର ଜଗତରେ ଅଭିନୟ କରନ୍ତି  । ପ୍ରାରମ୍ଭିକ ଜୀବନ କିଆରା ଆଡଭାନୀଙ୍କର ୩୧ ଜୁଲାଇ ୧୯୯୨ରେ ଜନ୍ମଗ୍ରହଣ କରିଥିଲେ । ଜନ୍ମ‌ବେଳେ ତାଙ୍କ ନାମ ଆଲିଆ ଆଡଭାନୀ ଥିଲା । ତାଙ୍କ ବାପା ଜଗଦୀପ ଆଡଭାନୀ ଜଣେ ବ୍ୟବସାୟୀ । ତାଙ୍କର ଜଣେ ସାନ ଭାଇ ଅଛି । ଅଭିନୟ ଜୀବନ କିଆରାଙ୍କ କ‌ହିବା ଅନୁସାରେ ତାଙ୍କ ବାପା ୨୦୦୯ର ୩ ଇଡିଅଟ୍‌ସ୍ ଦେଖିଲା ପରେ ତାଙ୍କ ପିଲାମାନଙ୍କୁ ତାଙ୍କ ନିଜ ଇଚ୍ଛାନୁସାର କାର୍ଯ୍ୟକରିବାର ଅନୁମତି ଦେଇଥିଲେ । ଅଭିନୟ ଦୁନିଆରେ ପ୍ରବେଶ କରିବା ପୂର୍ବରୁ କିଆରା ଅନୁପମ ଖେରଙ୍କ ଅଭିନୟ ସ୍କୁଲରେ ପ୍ରଶିକ୍ଷଣ ନେଇଥିଲେ । କିଆରା ୨୦୧୪ରେ ହିନ୍ଦୀ କଥାଚିତ୍ର ଫୁଗ୍‌ଲି ଜରିଆରେ ଅଭିନୟ ଜଗତରେ ପ୍ରେବେଶ କରିଥିଲେ । ତାଙ୍କ ଅଭିନୟକୁ ସମୀକ୍ଷକମାନେ ପସନ୍ଦ କରିଥିଲେ । ମାତ୍ର କିଛି ସମୀକ୍ଷକ ତାଙ୍କ ଅଭିନୟକୁ ନାପସନ୍ଦ କରିଥିଲେ । ୨୦୧୬ ମସିହାରେ ସେ ଏମ୍.ଏସ୍. ଧୋନୀ- ଦ ଅନଟୋଲ୍ଡ ଷ୍ଟୋରୀରେ ଅଭିନୟ କରିଥିଲେ । ଏହାପରେ ସେ ୨୦୧୭ରେ ହିନ୍ଦୀ କଥାଚିତ୍ର ମେସିନ୍‌ରେ ଅଭିନୟ କରିଥିଲେ । ୨୦୧୭ରେ ସେ ତେଲୁଗୁ କଥାଚିତ୍ର ଭାରତ ଆନେ ନାନୁ ଜରିଆରେ ତେଲୁଗୁ କଥାଚିତ୍ର ଜଗତରେ ଅଭିନୟ କରିଥିଲେ ।
ଦୌଲତ ବାଘ  (ଜନ୍ମ: ୧ ଜାନୁଆରୀ ୧୯୦୯ - ୧୫ ଅକ୍ଟୋବର ୧୯୯୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୋନପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଦୌଲତ ବାଘ ୧୯୦୯ ମସିହାର ଜାନୁଆରୀ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଶ୍ରୀରାମ ବାଘ ଏବଂ ପତ୍ନୀଙ୍କ ନାମ ନୀରା କୁମ୍ଭାର ଓ ବିଲା କୁମ୍ଭାର । ରାଜନୈତିକ ଜୀବନ ଦୌଲତ ବାଘ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଦୌଲତ ବାଘ ୧୯୯୦ ମସିହାର ଅକ୍ଟୋବର ୧୫ ତାରିଖରେ ୮୧ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ମେଜର ରାମ ରାଘବ ରାଣେ, ପିଭିସି  (୨୬ ଜୁନ ୧୯୧୮ - ୧୧ ଜୁଲାଇ ୧୯୯୪) ଭାରତୀୟ ସେନାରେ ଜଣେ ଅଧିକାରୀ ଥିଲେ  । ସେ କରାମ ସିଂଙ୍କ ସହ ପରମ ବୀର ଚକ୍ରର ପ୍ରଥମ ଜୀବନ୍ତ ପ୍ରାପ୍ତକର୍ତ୍ତା ଥିଲେ । ୧୯୧୮ ମସିହାରେ ଜନ୍ମ ହୋଇଥିବା ରାଣେ ଦ୍ୱିତୀୟ ବିଶ୍ୱଯୁଦ୍ଧ ସମୟରେ ବ୍ରିଟିଶ ଭାରତୀୟ ସେନାରେ କାର୍ଯ୍ୟ କରିଥିଲେ । ଯୁଦ୍ଧ ପରବର୍ତ୍ତୀ ସମୟରେ ସେ ସୈନ୍ୟବାହିନୀରେ ଯୋଗଦେଇଥିଲେ ଏବଂ ୧୫ ଡିସେମ୍ବର ୧୯୪୭ ମସିହାରେ  "ଇଣ୍ଡିଆନ୍ ଆର୍ମି କର୍ପସ୍ ଅଫ୍ ଇଞ୍ଜିନିୟର୍ସ" , ବମ୍ବେ ଇଞ୍ଜିନିୟର୍ ଗ୍ରୁପରେ ନିଯୁକ୍ତ ହୋଇଥିଲେ । ଏପ୍ରିଲ ୧୯୪୮ ମସିହାରେ, ୧୯୪୭ ମସିହାର ଭାରତ-ପାକିସ୍ତାନ ଯୁଦ୍ଧ ସମୟରେ, ରାଣେ ଅନେକ ସଡ଼କ ଅବରୋଧ ଏବଂ ଖଣି କ୍ଷେତ୍ର ସଫା କରିବାରେ ଭୂମିକା ଗ୍ରହଣ କରି ଭାରତୀୟ ସୈନ୍ୟବାହିନୀଦ୍ୱାରା ରାଜାଉରୀକୁ କାବୁ କରିବାରେ ପ୍ରମୁଖ ଭୂମିକା ଗ୍ରହଣ କରିଥିଲେ । ତାଙ୍କର କାର୍ଯ୍ୟକଳାପ ଆଗକୁ ବଢୁଥିବା ଭାରତୀୟ ଟ୍ୟାଙ୍କର ପାଇଁ ରାସ୍ତା ସଫା କରିବାରେ ସାହାଯ୍ୟ କଲା । ତାଙ୍କର ବୀରତ୍ୱ ପାଇଁ ତାଙ୍କୁ ୮ ଏପ୍ରିଲ ୧୯୪୮ ମସିହାରେ ପରମ ବୀର ଚକ୍ର ପ୍ରଦାନ କରାଯାଇଥିଲା । ସେ ୧୯୬୮ ମସିହାରେ ଭାରତୀୟ ସେନାର ମେଜର ଭାବରେ ଅବସର ନେଇଥିଲେ । ୧୯୯୪ ମସିହାରେ ୭୬ ବର୍ଷ ବୟସରେ ତାଙ୍କର ଦେହାନ୍ତ ହୋଇଥିଲା । ପ୍ରାରମ୍ଭ ଜୀବନ ରାମ ରଘୋବା ରାଣେ ୨୬ ଜୁନ ୧୯୧୮ ମସିହାରେ କର୍ଣ୍ଣାଟକର ଚେଣ୍ଡିଆ ଗ୍ରାମରେ ଏକ ଗରିବ ପୁରୋହିତ ଏବଂ କୋଙ୍କଣୀ ଭାଷାଭାଷୀ ମରାଠା ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ରାଘୋବା ପି ରାଣେ କର୍ଣ୍ଣାଟକର ଉତ୍ତର କନ୍ନଡ ଜିଲ୍ଲାର ଗାଁର ଜଣେ ପୋଲିସ କନଷ୍ଟେବଳ ଥିଲେ । ତାଙ୍କ ପିତାଙ୍କୁ ବାରମ୍ବାର ସ୍ଥାନାନ୍ତର କରାଯାଉଥିବାରୁ ଶ୍ରୀ ରାଣେଙ୍କ ପ୍ରାଥମିକ ଶିକ୍ଷା ଜିଲ୍ଲା ବିଦ୍ୟାଳୟରେ ହୋଇଥିଲା । ୧୯୩୦ ମସିହାରେ, ରାମ ରାଣେ ଅସହଯୋଗ ଆନ୍ଦୋଳନଦ୍ୱାରା ପ୍ରଭାବିତ ହୋଇଥିଲେ, ଯାହା ଗ୍ରେଟ ବ୍ରିଟେନରୁ ଭାରତୀୟ ସ୍ୱାଧୀନତା ପାଇଁ ଆନ୍ଦୋଳନ କରିଥିଲା । ଏହି ଆନ୍ଦୋଳନରେ ତାଙ୍କର ଯୋଗଦାନ ତାଙ୍କ ପିତାଙ୍କୁ ଚିନ୍ତାରେ ପକାଇଥିଲା ଏବଂ ତାଙ୍କ ପିତା ପରିବାରକୁ ନିଜ ଗାଁକୁ ନେଇ ଯାଇଥିଲେ । ସୈନ୍ୟ ବୃତ୍ତି ୨୨ ବର୍ଷ ବୟସରେ, ଦ୍ୱିତୀୟ ବିଶ୍ୱଯୁଦ୍ଧ ଚାଲିଥିବାବେଳେ ରାଣେ ବ୍ରିଟିଶ ଭାରତୀୟ ସେନାରେ ଯୋଗଦେବାକୁ ନିଷ୍ପତ୍ତି ନେଇଥିଲେ । ୧୦ ଜୁଲାଇ ୧୯୪୦ ମସିହାରେ, ରାଣେ ବମ୍ବେ ଇଞ୍ଜିନିୟର୍ ଗ୍ରୁପରେ ନିଯୁକ୍ତ ହୋଇଥିଲେ ଏବଂ  "ସର୍ବୋତ୍ତମ ନିଯୁକ୍ତି"  ଭାବରେ ଯୋଗ୍ୟତା ହାସଲ କରି ତାଙ୍କୁ କମାଣ୍ଡାଣ୍ଟଙ୍କ ବାଡି ପ୍ରଦାନ କରାଯାଇଥିଲା । ପରବର୍ତ୍ତୀ ସମୟରେ, ସେ ନାୟକ  (କର୍ପୋରେଲ)କୁ ପଦୋନ୍ନତି ପାଇଥିଲେ  । ପରବର୍ତ୍ତୀ କ୍ୟାରିୟର ଏବଂ ପରବର୍ତ୍ତୀ ଜୀବନ ଯୁଦ୍ଧ ପରେ, ରାଣେ ୧୪ ଜାନୁଆରୀ ୧୯୫୦ ମସିହାରେ ଲେଫ୍ଟନାଣ୍ଟ ଏବଂ ୧୪ ଜାନୁଆରୀ ୧୯୫୪ ମସିହାରେ ଅଧିନାୟକ ଭାବରେ ପଦୋନ୍ନତି ପାଇଥିଲେ । ୨୭ ମଇ ୧୯୫୫ ମସିହାରେ, ସେ ସେବା ନମ୍ବର -7244 ସହିତ ଅଧିନାୟକ ଭାବରେ ନିୟମିତ କମିଶନ ଗ୍ରହଣ କରିଥିଲେ । ସେ ୨୫ ଜୁନ ୧୯୬୮ ମସିହାରେ ମେଜର ପଦ ସହିତ ଅବସର ନେଇଥିଲେ । ପରବର୍ତ୍ତୀ ସମୟରେ ସେ ଭାରତୀୟ ସେନାର ବେସାମରିକ କର୍ମଚାରୀଙ୍କ ସଦସ୍ୟ ଭାବରେ ନିଯୁକ୍ତି ପାଇଥିଲେ । ୧୯୯୪ ମସିହାରେ ପୁଣେର ସାଉଥ କମାଣ୍ଡର ହସ୍ପିଟାଲରେ ତାଙ୍କର ଦେହାନ୍ତ ହୋଇଥିଲା । ପରମ୍ପରା ୭ ନଭେମ୍ବର ୨୦୦୬ ମସିହାରେ କର୍ଣ୍ଣାଟକର ରବୀନ୍ଦ୍ରନାଥ ଟାଗୋର ବେଳାଭୂମିରେ ଚାପଲ ଯୁଦ୍ଧ ଜାହାଜ ସଂଗ୍ରହାଳୟ ସହିତ ରାଣେଙ୍କ ସ୍ମୃତିରେ ଏକ ପ୍ରତିମୂର୍ତ୍ତି ଉନ୍ମୋଚିତ ହୋଇଥିଲା । ଏହାକୁ କ୍ଷୁଦ୍ର, କୁଟୀର ଏବଂ ମଧ୍ୟମ ଉଦ୍ୟୋଗର ପୂର୍ବତନ ମନ୍ତ୍ରୀ ଶିବାନନ୍ଦ ନାୟକ ଉଦ୍ଘାଟନ କରିଥିଲେ ଏବଂ ତତ୍କାଳୀନ ଫ୍ଲାଗ ଅଫିସର କମାଣ୍ଡର, ୱେଷ୍ଟର୍ଣ୍ଣ କମାଣ୍ଡ, ଭାଇସ ଆଡମିରାଲ ସଂଗ୍ରାମ ସିଂ ଅଧ୍ୟକ୍ଷତା କରିଥିଲେ ।
ଚନ୍ଦ୍ର ଶେଖର ସାହୁ  (ଜନ୍ମ: ୭ ଜୁଲାଇ ୧୯୫୦) ଜଣେ ଭାରତୀୟ ରାଜନୀତିଜ୍ଞ  । ୨୦୧୯ ଭାରତୀୟ ସାଧାରଣ ନିର୍ବାଚନରେ ସେ ବ୍ରହ୍ମପୁର ଲୋକ ସଭା ଆସନରୁ ୧୭ଶ ଲୋକ ସଭାକୁ ନିର୍ବାଚିତ ହୋଇଥିଲେ । ବିଜୁ ଜନତା ଦଳ ପକ୍ଷରୁ ଛିଡ଼ାହୋଇଥିବା ଚନ୍ଦ୍ରଶେଖର ନିକଟତମ ପ୍ରତିଦ୍ୱନ୍ଦୀ, ବିଜେପିର ଭୃଗୁ ବକ୍ସିପାତ୍ରଙ୍କୁ ୯୪,୮୪୪ ଭୋଟରେ ପରାସ୍ତ କରିଥିଲେ । ପୂର୍ବରୁ ସେ ଭାରତର ପୂର୍ବତନ ପ୍ରଧାନମନ୍ତ୍ରୀ ମନମୋହନ ସିଂହଙ୍କ ସରକାରରେ କେନ୍ଦ୍ର ରାଜ୍ୟ ଶ୍ରମ ଏବଂ ରୋଜଗାର ବିଭାଗର ମନ୍ତ୍ରୀ ମଧ୍ୟ ରହିଥିଲେ । ରାଜନୈତିକ ଜୀବନ ୨୦୦୪ ମସିହାରେ ସେ ବ୍ରହ୍ମପୁରରୁ ଲୋକ ସଭାକୁ ନିର୍ବାଚିତ ହୋଇ ରାଜ୍ୟ ମନ୍ତ୍ରୀ ହୋଇପାରିଥିଲେ । ୨୦୦୯ ଏବଂ ୨୦୧୪ ସାଧାରଣ ନିର୍ବାଚନରେ କଂଗ୍ରେସ ଦଳର ଟିକଟରୁ ଲଢ଼ୁଥିବା ଚନ୍ଦ୍ରଶେଖର, ବିଜୁ ଜନତା ଦଳର ସିଦ୍ଧାନ୍ତ ମହାପାତ୍ରଙ୍କଠାରୁ ଦୁଇ ଦୁଇ ଥର ପରାସ୍ତ ହୋଇଥିଲେ । ଚନ୍ଦ୍ରଶେଖର ଅପ୍ରେଲ ୪, ୨୦୧୮ ମସିହାରେ ୨୦,୦୦୦ ସମର୍ଥକଙ୍କ ସହିତ ବିଜୁ ଜନତା ଦଳରେ ଯୋଗଦାନ କରିଥିଲେ । ତାଙ୍କୁ ବିଜେଡି ଦଳ ପକ୍ଷରୁ ନିର୍ବାଚନରେ ଛିଡ଼ା କରାଯାଇଥିଲା ଏବଂ ସେ ଜିତିଥିଲେ ।
ଜ୍ୟୋତି ରାଉତ  (ଜନ୍ମ ଜୁଲାଇ ୧୫, ୧୯୬୫) ଜଣେ ଭାରତୀୟ ସାଂସ୍କୃତିକ ନୃତ୍ୟ କଳାକାର, ଶିକ୍ଷୟିତ୍ରୀ ଓ ଓଡ଼ିଶୀ ନୃତ୍ୟର ନିର୍ଦ୍ଦେଶିକା  । ଆଦ୍ୟ ଜୀବନ ଓ ପ୍ରଚ୍ଛଦପଟ ଜ୍ୟୋତି ରାଉତ ଓଡ଼ିଶାର ଏକ ଦୁର୍ଗମ ଅଞ୍ଚଳ ଯୋଡାରେ ବଢ଼ିଥିଲେ । ବିଭିନ୍ନ ଆଦିବାସୀ ଉତ୍ସବରେ ନୃତ୍ୟ ଦେଖି ଦେଖି ତାଙ୍କର ନୃତ୍ୟ ପ୍ରତି ଆଗ୍ରହ ବଢିଥିଲା । ସେ ପରେ ଉତ୍କଳ ସଙ୍ଗୀତ ମହାବିଦ୍ୟାଳୟରୁ ଓଡ଼ଶୀରେ ସ୍ନାତ୍ତକୋତ୍ତର ଲାଭ କରିଥିଲେ । ସେ ମଧ୍ୟ ଓଡ଼ିଶାର ପ୍ରଥମ ମହିଳା ଭାବେ ସମର ନୃତ୍ୟ ଛଉ ଶିଖି ପ୍ରଦର୍ଶନ କରିଥିଲେ । ବୃତ୍ତି ବ୍ରିଟିଶ ଶାସନ ସମୟରେ ଦେବଦାସୀ  (ମନ୍ଦିର ନର୍ତ୍ତକୀ) ପ୍ରଥା ବନ୍ଦ ହେବା ପରେ ୧୯୯୩ରେ ଜ୍ୟୋତି ରାଉତ ପ୍ରଥମ ନର୍ତ୍ତକୀ ଭାବେ ପୁରୀର ଜଗନ୍ନାଥଙ୍କଠାରେ ନୃତ୍ୟ କରିଥିଲେ  । ୧୯୯୭ରେ ସେ କାଲିଫର୍ଣ୍ଣିଆସ୍ଥିତ ଓଡ଼ିଶୀ ନୃତ୍ୟ ବିଦ୍ୟାଳୟ ଜ୍ୟୋତି କଳା ମନ୍ଦିର, ଭାରତୀୟ ଶାସ୍ତ୍ରୀୟ କଳା ମହାବିଦ୍ୟାଳୟ ପ୍ରତିଷ୍ଠା କରିଥିଲେ, ଯାହା ବର୍ତ୍ତମାନ କାଲିଫର୍ଣ୍ଣିଆର ଫ୍ରେମୋଣ୍ଟ୍ଠାରେ ଅବସ୍ଥିତ । ୨୦୧୨ରେ ସେ ଓଡ଼ିଶାର ଲିଙ୍ଗିପୁରଠାରେ ଏକ ଶାଖା ଖୋଲିଥିଲେ ।
ଶିଶିର ମୋହନ ପତି  (୨୪ ଫେବୃଆରୀ ୧୯୫୬ - ୧୨ ସେପ୍ଟେମ୍ବର ୨୦୨୦) ଜଣେ ଓଡ଼ିଆ କଥାଚିତ୍ର ନିର୍ଦ୍ଦେଶକ ଥିଲେ  । ସେ ଓଡ଼ିଆ କଥାଚିତ୍ର ଜଗତରେ ବୁଟୁ ଭାବରେ ପରିଚିତ ଥିଲେ । ୧୯୮୪ ମସିହାରେ ଓଡ଼ିଆ କଥାଚିତ୍ର ଜଗତରେ କାର୍ଯ୍ୟ କରିବା ଆରମ୍ଭ କରିଥିଲେ ଏବଂ ୧୯୮୯ ମସିହାରେ ତାଙ୍କ ନିର୍ଦ୍ଦେଶିତ ପ୍ରଥମ ଓଡ଼ିଆ କଥାଚିତ୍ର ଥିଲା ପଞ୍ଚୁ ପାଣ୍ଡବ । ଏହାପରେ ସେ ରାଜା ରାଣୀ, ଏଇଠି ସ୍ୱର୍ଗ ଏଇଠି ନର୍କ, ମା ପରି କିଏ ହେବ ଭଳି କଥାଚିତ୍ରର ନିର୍ଦ୍ଦେଶନା ଦେଇଥିଲେ । କଥାଚିତ୍ର ବ୍ୟତୀତ ଶିଶିର କିଛି ଓଡ଼ିଆ ଦୂରଦର୍ଶନ ଧାରାବାହିକ ମଧ୍ୟ ନିର୍ଦ୍ଦେଶନା ଦେଇଥିଲେ । ଜନ୍ମ ଓ ପରିବାର ଶିଶିର ମୋହନ ପତି ୧୯୫୬ ମସିହାର ଫେବୃଆରୀ ମାସ ୨୪ ତାରିଖରେ କଟକଠାରେ ଜନ୍ମଗ୍ରହଣ କରିଥିଲେ । ତାଙ୍କ ପତ୍ନୀଙ୍କ ନାମ ଲତା ପତି । ବୃତ୍ତି ଶିଶିର ପ୍ରଥମେ ଓଡ଼ିଆ କଥାଚିତ୍ର ଜଗତରେ ଜଣେ ସହ-ନିର୍ଦ୍ଦେଶକ ଭାବରେ କାର୍ଯ୍ୟ କରିବା ଆରମ୍ଭ କରିଥିଲେ । ୧୯୮୪ ମସିହାରେ ସେ ପ୍ରଶାନ୍ତ ନନ୍ଦଙ୍କ ନିର୍ଦ୍ଦେଶିତ କଥାଚିତ୍ର ଡୋରାରେ ସହ-ନିର୍ଦ୍ଦେଶନା ଦେଇଥିଲେ । ଏହାପରେ ସେ ଜଗା ବଳିଆ, ହୀରାନିଳା, ଜଗା ହାତରେ ପଘା, କଣ୍ଢେଇ, ମା, ଘର ସଂସାର ଭଳି କଥାଚିତ୍ରର ସହ-ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ । ୧୯୮୯ ମସିହାରେ ଶିଶରଙ୍କ ନିର୍ଦ୍ଦେଶିତ ପ୍ରଥମ ଓଡ଼ିଆ କଥାଚିତ୍ର ପଞ୍ଚୁ ପାଣ୍ଡବ ମୁକ୍ତିଲାଭ କରିଥିଲା, ଯାହାର ପ୍ରଯୋଜନା କରିଥିଲେ ପ୍ରଶାନ୍ତ ନନ୍ଦ । ଏହି କଥାଚିତ୍ରଟିର ସଂଳାପ ଓ ଚିତ୍ରନାଟ୍ୟ ମଧ୍ୟ ଶିଶିର ରଚାନା କରିଥଲେ । ଏହାପରେ ରାଜାରାଣୀ, ମା ପରି କିଏ ହେବ, ଏଇଠି ସ୍ୱର୍ଗ ଏଇଠି ନର୍କ ଭଳି କଥାଚିତ୍ରର ନିର୍ଦ୍ଦେଶନା ଦେଇଥିଲେ । ପରବର୍ତ୍ତୀ ସମୟରେ ସେ ଓଡ଼ିଆ ଧାରାବାହିକର ନିର୍ଦ୍ଦେଶନା ଦେଇଥିଲେ । ନିର୍ଦ୍ଦେଶକ ସହ-ନିର୍ଦ୍ଦେଶକ ଚିତ୍ରନାଟ୍ୟ ଓ ସଂଳାପ ରଚନା ମୃତ୍ୟୁ ଶିଶିର ମୋହନ ପତି ୨୦୨୦ ମସିହାର ସେପ୍ଟେମ୍ବର ମାସ ୧୨ ତାରିଖରେ ମୃତ୍ୟୁବରଣ କରିଥିଲେ । ସେ ବ୍ରୋଙ୍କୋ ଆଜମାରେ ପୀଡ଼ିତ ଥିଲେ । ମୃତ୍ୟୁବେଳକୁ ତାଙ୍କୁ ୬୪ ବର୍ଷ ବୟସ ହୋଇଥିଲା । କଟକର ସତୀଚଉରାରେ ତାଙ୍କର ଅନ୍ତିମ ସଂସ୍କାର କରାଯାଇଥିଲା ।
ଫେନିଟ‌ଏନ, ବ୍ୟବସାୟୀକ ନାମ ଡାଇଲାଣ୍ଟିନ, ଏକ ବାତ ନିରୋଧକ ଔଷଧ । ଟୋନିକ-କ୍ଲୋନିକ ବାତ, ଆଂଶିକ ବାତର ପ୍ରତିରୋଧ ନିମନ୍ତେ ବ୍ୟବ‌ହୃତ ହୁଏ । ସ୍ଟାଟସ୍ ଏପିଲେପ୍ଟିକସ୍ ରୋଗରେ ବେଞ୍ଜୋଡାଏଜାପିନ ଔଷଧଦ୍ୱାରା କୌଣସି ଉନ୍ନତି ନ ହେଲେ ଏହି ଔଷଧ ଦିଆଯାଏ । କେତେକ ଅନିୟମିତ ହୃତ୍‌ସ୍ପନ୍ଦନ ରୋଗ ଓ ନିଉରୋପାଥିକ ଯନ୍ତ୍ରଣା ନିମନ୍ତେ ମଧ୍ୟ ଏହା ଦିଆଯାଏ । ଏହି ଔଷଧ ପାଟିବାଟେ ଓ ଶୀରାରେ ଦିଆଯାଏ । ଶୀରାରେ ଦେଲେ ଏହାର ପ୍ରଭାବ ୩୦ ମିନିଟ ମଧ୍ୟରେ ଅନୁଭୁତ ହୁଏ ଓ ୨୪ ଘଣ୍ଟା ପର୍ଯ୍ୟନ୍ତ ରହେ । ରକ୍ତରେ ଏହାର ସ୍ତର ଦେଖି ଡୋଜ ନିର୍ଣ୍ଣୟ କରାଯାଏ । ଅଇ, ପେଟ ଯନ୍ତ୍ରଣା, ଖାଦ୍ୟରୁଚିହାନୀ, ଶରୀର ନିୟନ୍ତ୍ରଣ ଅଭାବ, ମାଢ଼ି ବୃଦ୍ଧି ଓ ଅତ୍ୟଧିକ ରୁମ ବୃଦ୍ଧି ଆଦି ପାର୍ଶ୍ୱ ପ୍ରତିକ୍ରିୟା ଦେଖାଯାଏ । ଅତ୍ୟଧିକ ପାର୍ଶ୍ୱ ପ୍ରତିକ୍ରିୟା ହେଲେ ନିଦ୍ରହୀନତା, ନିଜର କ୍ଷତିସାଧନ, ଯକୃତ ସମସ୍ୟା, ଅସ୍ଥି ମଜ୍ଜା ଅବରୋଧ, ନିମ୍ନ ରକ୍ତଚାପ ଓ ବିଷାକ୍ତ ଉପଚର୍ମ ତନ୍ତୁମୃତ୍ୟୁ  (ନେକ୍ରୋସିସ) ହୁଏ  । ଗର୍ଭାବସ୍ଥାରେ ଏହି ଔଷଧ ଯୋଗୁ ଶିଶୁଟି ଅସାଧାରଣ ହୁଏ । ସ୍ତନ୍ୟପାନ ସମୟରେ ଅସୁବିଧା ହୁଏ ନାହିଁ । ଆଲକୋହୋଲ ଏହାର ପ୍ରଭାବରେ ବାଧା ସୃଷ୍ଟି କରେ । ଫେନିଟଏନ ପ୍ରଥମେ ସନ ୧୯୦୮ରେ ପ୍ରସ୍ତୁତ କରାଯାଇଥିଲା ଓ ସନ ୧୯୩୬ରେ ବାତ ନିମନ୍ତେ ବ୍ୟବ‌ହୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ଦାମିକା ନୁହେଁ । ଏହାର ହୋଲସେଲ ମୂଲ୍ୟ ଡୋଜ ପ୍ରତି ୦.୦୦୩ରୁ ୦.୧୫ ଆମେରିକୀୟ ଡଲାର । ଏହାର ମାସିକ ଚିକିତ୍ସା ଖର୍ଚ୍ଚ ଆମେରିକାରେ ୩୦ ଡଲାର ।
ପାଫୋଲାସିଆନାଇନ  (ଇଂରାଜୀ ଭାଷାରେ ), ସାଇଟୋଲକ୍ସ ଏହାର ବେପାର ନାମ, ହେଉଛି ଫ୍ଲୋରିସେନ୍ସ-ନିୟନ୍ତ୍ରିତ ଅସ୍ତ୍ରୋପଚାରରେ ବ୍ୟବହୃତ ଏକ ପ୍ରତିକୃତି କାରକ  । ନିର୍ଦ୍ଦିଷ୍ଟ ଭାବରେ ଏହା ଓଭାରି କର୍କଟର ସ୍ଥାନ ଖୋଜିବା ପାଇଁ ବ୍ୟବହୃତ ହୁଏ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ବାନ୍ତି, ପେଟ ଯନ୍ତ୍ରଣା, ମୁଖ ଲାଲିମା, ଛାତି ଅସ୍ୱାଭାବିକତା, ଗଲୁ ଏବଂ ଆଲର୍ଜି ପ୍ରତିକ୍ରିୟା ହୋଇପାରେ ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଫ୍ଲୋରିସେଣ୍ଟ ଔଷଧ ଯାହା ଫୋଲେଟ୍ ରିସେପ୍ଟର ସହିତ ବନ୍ଧନ ଯୁକ୍ତ ହୋଇଥାଏ, ଯାହା ଓଭାରି କର୍କଟରେ ଅଧିକ ପରିମାଣରେ ହୋଇଥାଏ । ୨୦୨୧ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ପାଫୋଲାସିଆନାଇନ ଅନୁମୋଦିତ ହୋଇଥିଲା । ଅନ୍ୟାନ୍ୟ ସମାନ ଧରଣର ବ୍ୟବହୃତ ଏଜେଣ୍ଟ ମଧ୍ୟରେ ମିଥିଲିନ ବ୍ଲୁ, ଫ୍ଲୋରେସିନ ସୋଡିୟମ୍ ଏବଂ ୫-ଏଏଲଏ  (5- ) ଅନ୍ତର୍ଭୁକ୍ତ  ।
ମିତାଲୀ ରାଜ  (ଜନ୍ମ: ୩ ଡିସେମ୍ବର, ୧୯୮୨) ଭାରତୀୟ ମହିଳା କ୍ରିକେଟ ଦଳର ଜଣେ ପୂର୍ବତନ ଅଧିନାୟିକା  । ସେ ଟେଷ୍ଟ କ୍ରିକେଟ ମ୍ୟାଚରେ ଦୁଇଥର ଶତକ କରିଥିବା ପ୍ରଥମ ମହିଳା ଖେଳାଳି । ପ୍ରାରମ୍ଭିକ ଜୀବନ ମିତାଲୀ ରାଜଙ୍କ ଜନ୍ମ ୧୯୮୨ ମସିହା ଡିସେମ୍ବର ୩ ତାରିଖରେ ରାଜସ୍ଥାନର ଯୋଧପୁର ସହରରେ ହୋଇଥିଲା । ସେ ଭାରତନାଟ୍ୟମ ନୃତ୍ୟରେ ପ୍ରଶିକ୍ଷଣ ଲାଭ କରିବା ସହିତ ମଞ୍ଚରେ ପରିବେଷଣ ମଧ୍ୟ କରିଥିଲେ । କ୍ରିକେଟ କାରଣରୁ ସେ ନିଜ ଭାରତନାଟ୍ୟମ ନୃତ୍ୟଠାରୁ ବହୁ ସମୟ ପର୍ଯ୍ୟନ୍ତ ଦୂରେଇ ରହୁଥିଲେ । ତା 'ପରେ ତାଙ୍କ ନୃତ୍ୟଗୁରୁ ତାଙ୍କୁ ନୃତ୍ୟ ଏବଂ କ୍ରିକେଟ ମଧ୍ୟରୁ ଗୋଟିଏ ବାଛିବାକୁ କହିବା ପରେ ସେ କ୍ରିକେଟକୁ ବାଛିଥିଲେ । ତାଙ୍କ ତାଙ୍କ ପିତାଙ୍କ ନାମ ଦୋରାଇ ରାଜ ଓ ମାତାଙ୍କ ନାମ ଲୀଳା ରାଜ । ଦୋରାଇ ରାଜ ବ୍ୟାଙ୍କରେ ଚାକିରୀ କରିବା ପୂର୍ବରୁ ଭାରତୀୟ ବାୟୁସେନାରେ ଜଣେ ଏୟାରମ୍ୟାନ  (ୱାରାଣ୍ଟ ଅଫିସର) ଥିଲେ  । ସେ ନିଜେ ଜଣେ କ୍ରିକେଟ ଖେଳାଳି ଥିଲେ ଓ ମିତାଲୀଙ୍କୁ ପ୍ରୋତ୍ସାହିତ କରିଆସୁଥିଲେ । ସେ ମିତାଲୀଙ୍କ ଖେଳ ନିମନ୍ତେ ଯାତାୟତ ଖର୍ଚ୍ଚ ବହନ କରିଥିଲେ । ଲୀଳା ରାଜ ମଧ୍ୟ ମିତାଲୀଙ୍କ ପାଇଁ ନିଜ ଚାକିରି ଛାଡିଦେଇଥିଲେ । ପିଲାବେଳେ ଯେତେବେଳେ ତାଙ୍କ ଭାଇଙ୍କୁ କ୍ରିକେଟର ପ୍ରଶିକ୍ଷଣ ଦିଆଯାଉଥିଲା, ସେତେବେଳେ ମିତାଲୀ ମଧ୍ୟ ଖେଳ ପ୍ରତି ଆଗ୍ରହ ଦେଖାଉଥିଲେ । ସେହି ସମୟରେ କ୍ରିକେଟ ଖେଳାଳି ଜ୍ୟୋତି ପ୍ରସାଦ ତାଙ୍କ ଖେଳ ଦେଖି ସେ ଭବିଷ୍ୟତରେ ଜଣେ ଭଲ କ୍ରିକେଟ ଖେଳାଳୀ ହେବ ବୋଲି କହିଥିଲେ । ଖେଳ ଜୀବନ ମିତାଲୀ ରାଜ ୧୯୯୯ ମସିହାରେ ନିଜର ପ୍ରଥମ ଏକ ଦିବସୀୟ ଆନ୍ତର୍ଜାତୀୟ ମ୍ୟାଚ ଆୟରଲ୍ୟାଣ୍ଡ ବିରୁଦ୍ଧରେ ମିଲ୍ଟନ କୀନସଠାରେ ଖେଳିଥିଲେ । ଏହି ମ୍ୟାଚରେ ସେ ଅପରାଜିତ ହୋଇ ୧୧୪ ରନ କରିଥିଲେ । ୨୦୦୧ - ୨୦୦୨ ସିଜିନରେ ସେ ଇଂଲଣ୍ଡ ବିରୁଦ୍ଧରେ ଲକ୍ଷ୍ନୌଠାରେ ନିଜର ପ୍ରଥମ ଟେଷ୍ଟ ମ୍ୟାଚ ଖେଳିଥିଲେ । ଏହି ମ୍ୟାଚରେ ସେ କୌଣସି ରନ କରି ପାରିନଥିଲେ । ଏକଦା ଆନ୍ତର୍ଜାତୀୟ ମହିଳା ଟେଷ୍ଟ କ୍ରିକେଟରେ ସର୍ବାଧିକ ବ୍ୟକ୍ତିଗତ ସ୍କୋର ଭାବେ ମିତାଲୀଙ୍କ ନାମରେ ୨୧୪ ରନର ରେକର୍ଡ଼ ରହିଥିଲା । ଏହି ଇତିହାସ ସେ ୨୦୦୨ ମସିହାରେ ଟୌଣ୍ଟନଠାରେ ଇଂଲଣ୍ଡର ବିରୁଦ୍ଧରେ ଖେଳି ପ୍ରତିଷ୍ଠା କରିଥିଲେ । ସେତେବେଳେ ତାଙ୍କର ବୟସ ଥିଲା ୧୯ ବର୍ଷ । ଏହି ରେକର୍ଡ଼ ସେ କ୍ଯାରେନ ବୋଲ୍ଟନଙ୍କ ୨୦୯ ରନର ରେକର୍ଡ଼ ଭାଙ୍ଗି ପ୍ରତିଷ୍ଠା କରିଥିଲେ । ୨୦୦୬ ମସିହାରେ ମିତାଲୀ ରାଜଙ୍କ ନେତୃତ୍ୱରେ ଭାରତୀୟ ମହିଳା କ୍ରିକେଟ ଦଳ ପୁନଶ୍ଚ ଇଂଲଣ୍ଡ ଗସ୍ତରେ ଯାଇଥିଲା । ତାଙ୍କ ନେତୃତ୍ୱରେ ଟୌଣ୍ଟନଠାରେ ଦ୍ୱିତୀୟ ଟେଷ୍ଟରେ ଭାରତୀୟ ଟିମ ଇଂଲଣ୍ଡକୁ ପାଞ୍ଚ ୱିକେଟରେ ପରାସ୍ତ କରି ୧-୦ରେ ଏହି ଟେଷ୍ଟ ସିରିଜ ଜିତିଥିଲା । ମିତାଲୀ ୨୦୦୫ ମହିଳା ବିଶ୍ୱ କପରେ ଭାରତୀୟ ମହିଳା ଦଳର କ୍ୟାପଟେନ ଥିଲେ ଓ ଏହି ବିଶ୍ୱକପରେ ଭାରତ ରନର୍ସ-ଅପ ହେଇଥିଲା । ସମ୍ମାନ ପୁରସ୍କାର ଅର୍ଜୁନ ପୁରସ୍କାର: ୨୦୦୩ ମସିହାର କ୍ରିକେଟରେ ଅବଦାନ ପାଇଁ ୨୨ ବର୍ଷୀୟା ମିତାଲୀ ରାଜଙ୍କୁ ୨୦୦୪ ମସିହା ସେପ୍ଟେମ୍ବର ୨୧ ତାରିଖରେ ଅର୍ଜୁନ ପୁରସ୍କାରରେ ସମ୍ମାନିତ କରାଗଲା ।
କଳା ମାଣିକ, ୨୦୦୧ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ବ୍ରଜ ପ୍ରଧାନ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ କାହାଣୀ ରଚନା କରିଥିଲେ । ବିଜୟ ମିଶ୍ର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ବସନ୍ତ ସାହୁ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ମିହିର ଦାସ, ସିଦ୍ଧାନ୍ତ ମହାପାତ୍ର, ମିତା, ଅପରାଜିତା ମହାନ୍ତି, ଉତ୍ତମ ମହାନ୍ତି, ସ୍ୱରୂପ ମହାନ୍ତି, ଜୟୀରାମ ସାମଲ, ବ୍ରଜ ସିଂହ, ଶ୍ରୀଲେଖା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ମିହିର ଦାସ ସିଦ୍ଧାନ୍ତ ମହାପାତ୍ର ମିତା ଅପରାଜିତା ମହାନ୍ତି ଉତ୍ତମ ମହାନ୍ତି ସ୍ୱରୂପ ନାୟକ ଜୟୀରାମ ସାମଲ ବ୍ରଜ ସିଂହ ଶ୍ରୀଲେଖା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସ୍ୱରୂପ ନାୟକ । ପୂର୍ଣ୍ଣେନ୍ଦୁ ଦାସ କାନୁନ୍‌ଗୋ, ସଚ୍ଚି ମହାନ୍ତି, ସ୍ୱରୂପ ନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଶ୍ରୀକାନ୍ତ ଦାସ, ଗୀତା ଦାସ, ଇରା ମହାନ୍ତି, ଘନଶ୍ୟାମ ପଣ୍ଡା, ପାୟଲ ପଣ୍ଡା, ଟି. ସୌରୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ପୋନାଟିନିବ, ଆଇକ୍ଲୁସିଗ ଏହାର ଏକ ବେପାର ନାମ, ହେଉଛି ଏକ ଔଷଧ ଯାହା କ୍ରନିକ୍ ମାଇଲୋଜେନସ୍ ଲ୍ୟୁକେମିଆ   ଏବଂ ତୀବ୍ର ଲିମ୍ଫୋବ୍ଲାଷ୍ଟିକ ଲିଉକେମିଆର   ଚିକିତ୍ସା ପାଇଁ ବ୍ୟବହୃତ ହୁଏ ଯାହା ଫିଲାଡେଲଫିଆ କ୍ରୋମୋଜୋମ୍ ଯୁକ୍ତାତ୍ମକ  ( +) ଅଟେ  । ଅନ୍ୟ ଚିକିତ୍ସା ବିଫଳ ହେଲେ ଏହା ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମୋନିଆ, ଅଗ୍ନାଶୟ ପ୍ରଦାହ, ଜ୍ୱର, ପେଟ ଯନ୍ତ୍ରଣା, ହୃଦଘାତ, ଆଟ୍ରିଆଲ୍ ଫିଇବ୍ରିଲେସନ, କମ୍ ପ୍ଲାଟେଲେଟ୍, ନିମ୍ନ ରକ୍ତ ନିଉଟ୍ରୋଫିଲ୍ ସ୍ତର, ଷ୍ଟ୍ରୋକ, ବୃକ୍‌କ ସମସ୍ୟା ଏବଂ ହୃଦ୍‌ପାତ ହୋଇପାରେ । ପ୍ରାୟ ୨୫% ଲୋକଙ୍କର ଧମନୀରେ ଏବଂ ୫% ଲୋକଙ୍କର ଗମ୍ଭୀର ରକ୍ତ ଜମାଟ ବାନ୍ଧିଥାଏ । ଏହା ଏକ ଟାଇରୋସିନ୍-କାଇନେଜ ଇନହିବିଟର ଯାହା ବିସିଆର-ଏବିଆଇକୁ  ଅବରୋଧ କରେ । ୨୦୧୨ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୩ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ପୋନାଟିନିବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ପ୍ରତି ମାସରେ ଏହି ଔଷଧ ପିଛା ପ୍ରାୟ, ୫୧୦୦ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୧୯,୦୦୦ ଡଲାର ଅଟେ ।
ଏହା ଓଡ଼ିଶାରୁ ପ୍ରକାଶିତ ନିଷ୍କ୍ରିୟ ଖବରକାଗଜସବୁର ଏକ ତାଲିକା । ପ୍ରକାଶିତ ଅନେକ ଖବରକାଗଜ ମଧ୍ୟରୁ କେବଳ ଉଲ୍ଲେଖନୀୟ ନାମସବୁ ତାଲିକାଭୁକ୍ତ ହୋଇଛି । ଏହି ତାଲିକାରେ ଥିବା ଖବରକାଗଜସବୁ ଅଧୁନା ପ୍ରକାଶିତ ହେଉନାହିଁ ।
ହେମୋରାଜିକ ଶକ ହେଉଛି ରକ୍ତସ୍ରାବ ଯୋଗୁ ହେଉଥିବା ଏକ ପ୍ରକାର ସ୍ୱଳ୍ପ ପରିମାଣ ଶକ । ପ୍ରାରମ୍ଭିକ ଲକ୍ଷଣଗୁଡ଼ିକରେ ଦ୍ରୁତ ହୃଦସ୍ପନ୍ଦନ ଏବଂ ନାଡ଼ିର ଚାପ ସଂକୀର୍ଣ୍ଣ ହୋଇପାରେ । ଅଧିକ ରକ୍ତ ହ୍ରାସ ହେତୁ ଉଦ୍‌ବେଗ, ଥଣ୍ଡା ଅବୟବ, ଚେତନା ହ୍ରାସ, ଏବଂ ନିମ୍ନ ରକ୍ତଚାପ ହୋଇପାରେ । ଜଟିଳତା ମଧ୍ୟରେ ହାଇପୋଥର୍ମିଆ, ରକ୍ତ ଜମାଟ ବାନ୍ଧିବା ସମସ୍ୟା ଏବଂ ଏକାଧିକ ଅଙ୍ଗ ଅକ୍ଷମତା ସିଣ୍ଡ୍ରୋମ ଅନ୍ତର୍ଭୁକ୍ତ ହୋଇପାରେ । ରକ୍ତ ହ୍ରାସର କାରଣ ମଧ୍ୟରେ ଆଘାତ, ପାକସ୍ଥଳୀରୁ ରକ୍ତସ୍ରାବ, ପ୍ରସବ, ଏକ୍ଟୋପିକ୍ ଗର୍ଭଧାରଣ ଏବଂ ରକ୍ତନଳୀ ସମସ୍ୟା ଅନ୍ତର୍ଭୁକ୍ତ ହୋଇପାରେ । ରକ୍ତସ୍ରାବ ଶରୀର ଭିତରେ ବା ବାହାରେ ହୋଇପାରେ । ପେଟ, ଛାତି ଏବଂ ପେରିଟୋନିସମ ପୃଷ୍ଠ ଭାଗରେ ରକ୍ତ କ୍ଷୟ ହୋଇପାରେ । ଅନ୍ତର୍ନିହିତ ପ୍ରଣାଳୀରେ ଶରୀରର ତନ୍ତୁରେ ପର୍ଯ୍ୟାପ୍ତ ପରିମାଣର ରକ୍ତ ପ୍ରବାହ ହୁଏ ନାହିଁ । ୧ ରୁ ଅଧିକ ଏକ ଶକ୍ ଇଣ୍ଡେକ୍ସ  (ହୃଦସ୍ପନ୍ଦନ/ ସିଷ୍ଟୋଲିକ୍ ରକ୍ତଚାପ) ସୂଚାଇ ଦେଇପାରେ ଯେ ରକ୍ତଦାନର ଆବଶ୍ୟକତା ଅଛି କି ନାହିଁ  । ଜରୁରୀକାଳୀନ ବିଭାଗରେ ରକ୍ତ କ୍ଷୟ ସ୍ଥାନ ସ୍ଥିର କରିବାରେ ଅଲଟ୍ରାସାଉଣ୍ଡ ଉପଯୋଗୀ ହୋଇପାରେ । ପ୍ରାରମ୍ଭିକ ପରିଚାଳନା ଏଟିଏଲଏସ   ଉପରେ ନିର୍ଭର କରେ । ପ୍ରାଥମିକ ଚିକିତ୍ସା ହେଉଛି ରକ୍ତସ୍ରାବର ଉତ୍ସକୁ ବନ୍ଦ କରିବା । ଏଥି ନିମନ୍ତେ ସିଧାସଳଖ ଚାପ କିମ୍ବା ଟୁର୍ନିକେଟ୍ ବ୍ୟବହାର ଅନ୍ତର୍ଭୁକ୍ତ ହୋଇପାରେ । ଅନ୍ୟାନ୍ୟ ପଦକ୍ଷେପଗୁଡ଼ିକରେ ଟ୍ରାନେକ୍ସାମିକ ଏସିଡ, ରକ୍ତ ଉତ୍ପାଦ ଏବଂ ତାପମାତ୍ରା ପରିଚାଳନା ଅନ୍ତର୍ଭୁକ୍ତ ହୋଇପାରେ । ଯେଉଁମାନଙ୍କର ମୁଣ୍ଡରେ ଆଘାତ ନଥାଏ, ଅସ୍ତ୍ରୋପଚାର ନହେବା ପର୍ଯ୍ୟନ୍ତ ରକ୍ତଚାପ ଅପେକ୍ଷାକୃତ କମ୍ ରହିବାକୁ ଅନୁମତି ଦିଆଯାଇପାରେ । ହେମୋରାଜିକ ଶକ ଅପେକ୍ଷାକୃତ ସାଧାରଣ ଅଟେ । ଆଘାତ ହେତୁ ପ୍ରାୟ ଅଧା ଲୋକଙ୍କର ମୃତ୍ୟୁ ରକ୍ତସ୍ରାବ ହେତୁ ହୋଇଥାଏ ଏବଂ ରକ୍ତସ୍ରାବ ମୃତ୍ୟୁର ମୂଳ ପ୍ରତିରୋଧକ କାରଣ ହୋଇ ରହିଥାଏ । ମୃତ୍ୟୁ କିମ୍ବା ଖରାପ ପରିଣାମର ଆଶଙ୍କା ଅଧିକ ଅଟେ ।
ସୁରେନ୍ଦ୍ର ପ୍ରସାଦ ପରମାଣିକ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୨୦୦୯ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ସୋର ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ସୁରେନ୍ଦ୍ର ପ୍ରସାଦ ପରମାଣିକ ୧୯୫୦ ମସିହାର ଜାନୁଆରୀ ମାସ ୨୦ ତାରିଖରେ ବାଲେଶ୍ୱର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମକର ପରମାଣିକ । ସୁରେନ୍ଦ୍ରଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ । ତାଙ୍କ ପତ୍ନୀଙ୍କ ନାମ ଅଞ୍ଜନା ପରମାଣିକ । ଏହି ଦମ୍ପତ୍ତିଙ୍କର ଗୋଟିଏ ପୁଅ ଓ ୨ଟି ଝିଅ ଅଛନ୍ତି । ରାଜନୈତିକ ଜୀବନ ସୁରେନ୍ଦ୍ର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୨୦୦୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସୁରେନ୍ଦ୍ର ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ସୋର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୫୦,୧୫୯ ଖଣ୍ଡ ଭୋଟ ପାଇ ବିଜୟୀ ହୋଇ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ପ୍ରତିଦ୍ୱନ୍ଦିତାରେ ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପ୍ରାର୍ଥୀ ପର୍ଶୁରାମ ଧଡ଼ାଙ୍କୁ ୩୬୦ ଖଣ୍ଡ ଭୋଟରେ ପରାସ୍ତ କରିଥିଲେ । ଏହି ବିଧାନ ସଭାରେ ସେ ୨୦୦୯ ମସିହାରୁ ୨୦୧୪ ମସିହାଯାଏଁ କାର୍ଯ୍ୟ କରିଥିଲେ ।
ବାଙ୍ଗ୍ରିପୋଷି ,ଓଡ଼ିଶାର ମୟୂରଭଞ୍ଜ ଜିଲ୍ଲାରେ ଅବସ୍ଥିତ ଏକ ସହର ଓ ନିର୍ବାଚନ ମଣ୍ଡଳୀ । ବାଙ୍ଗିରିପୋଷି ଏକ ସହର ଯାହା ସମୁଦ୍ର ପତ୍ତନଠାରୁ ୫୭୧ ଫୁଟ ଉର୍ଧରେ ଅବସ୍ତିତ। ଇତିହାସ ଦର୍ଶନୀୟ ସ୍ଥାନ ଏହା ଶିମିଳିପାଳ ପାଦ ଦେଶରେ ଅଛି । ଏଠି ଅନେକ ମନ୍ଦିର ଓ ଦର୍ଶନୀୟ ସ୍ଥାନ ଅଛି । ଏଠାରେ ରହିବା ପାଇ ମଧ୍ୟ ସୁବିଧା ରହିଛି ।
ପାଦଶାହା ବେଗମ  (ଉର୍ଦ୍ଧୁ: )ମୋଗଲ ସାମ୍ରାଜ୍ୟର ମହାରାଣୀ ଥିଲେ ଏବଂ ତାଙ୍କୁ  "ପ୍ରଥମ ମହିଳା"  ରାଜକୀୟ ଉପାଧି ପ୍ରଦାନ କରାଯାଇଥିଲା । ତାଙ୍କୁ ମୋଗଲ ଅନ୍ତପୁର କିମ୍ବା ଜେନାନାର ସବୁଠାରୁ ଗୁରୁତ୍ୱପୂର୍ଣ୍ଣ ଆଖ୍ୟା ଭାବରେ ବିବେଚନା କରାଯାଉଥିଲା । ଏହି ଆଖ୍ୟା  "ସମ୍ରାଟ"  ସହିତ ସମାନ ହୋଇପାରେ, କିନ୍ତୁ ଏହା ମୋଗଲ ପ୍ରସଙ୍ଗରେ କେବଳ ଆନୁମାନିକ ଶବ୍ଦରେ ରହିଛି । ପାଦଶାହା ବେଗମନଙ୍କର ତାଲିକା ଐତିହାସିକ ବ୍ୟବହାର  'ପାଦଶାହା ବେଗମ' ଙ୍କର ଉପାଧି କେବଳ ମୋଗଲ ସାମ୍ରାଜ୍ୟର ମୁଖ୍ୟ କିମ୍ବା ତାଙ୍କ ପତ୍ନୀ, ଭଉଣୀ, ମାତା କିମ୍ବା ମୋଗଲ ସାମ୍ରାଜ୍ୟଙ୍କ ପ୍ରିୟ ଝିଅଙ୍କୁ ଦିଆଯାଇପାରେ ଏବଂ ଏକ ସମୟରେ ଏକରୁ ଅଧିକ ମହିଳା ଧାରଣ କରିପାରିବେ ନାହିଁ । ଏହା ପ୍ରମାଣିତ ହୋଇଛି ଯେ ସମ୍ରାଟ ଜାହାଙ୍ଗୀରଙ୍କ ପତ୍ନୀ ନୂରଜାହାନଙ୍କୁ ତାଙ୍କ ମୁଖ୍ୟ ପତ୍ନୀ ସଲୀହା ବାନୁ ବେଗମ  (ତାଙ୍କ ରାଜତ୍ୱର ଅଧିକାଂଶ ସମୟ ପାଇଁ ପାଦଶାହା ବେଗମ)ଙ୍କ ମୃତ୍ୟୁ ପରେ ହିଁ ଏହି ଟାଇଟଲ୍ ଦିଆଯାଇପାରେ  । ଯେଉଁଠାରେ ମୋଗଲ ସମ୍ରାଟମାନଙ୍କ ସହଭାଗୀମାନେ ଚିନ୍ତା କରୁଥିଲେ, ଏହି ଆଖ୍ୟା କେବଳ ସମ୍ରାଟଙ୍କ ମୁଖ୍ୟ ପତ୍ନୀଙ୍କୁ ଦିଆଯାଇପାରେ । ସମ୍ରାଟ ବାବରଙ୍କ ମୁଖ୍ୟ ପତ୍ନୀ ଥିବା ମହମ ବେଗମଙ୍କ ପ୍ରଥମେ ଏହି ଆଖ୍ୟା ଦିଆଯାଇଥିଲା । ହୁମାୟୁନଙ୍କ ଶାସନ କାଳରେ ଏହା ବେଗା ବେଗମଙ୍କଦ୍ୱାରା ଅନୁଷ୍ଠିତ ହୋଇଥିଲା । ତା ପରେ ଏହି ଟାଇଟଲ୍ ଆକବରଙ୍କଦ୍ୱାରା ହମିଦା ବାନୁ ବେଗମଙ୍କୁ ପ୍ରଦାନ କରାଯାଇଥିଲା ଯିଏ ୧୬୦୪ ମସିହାରେ ମୃତ୍ୟୁ ପର୍ଯ୍ୟନ୍ତ ଏହାକୁ ବହନ କରିଥିଲେ । ସମ୍ରାଟ ଜାହାଙ୍ଗୀର ତାଙ୍କ ମୁଖ୍ୟ ପତ୍ନୀ ସାଲିହା ବାନୁ ବେଗମ ଏବଂ ତା ପରେ ତାଙ୍କ ଉତ୍ତରାଧିକାରୀ  (ମୃତ୍ୟୁ ପରେ) ନୂରଜାହାନଙ୍କୁ ଏହି ଆଖ୍ୟା ପ୍ରଦାନ କରିଥିଲେ  । ସମ୍ରାଟ ଶାହଜାହାନ ତାଙ୍କ ମୁଖ୍ୟ ପତ୍ନୀ ମୁମତାଜ ମହଲଙ୍କୁ ଏହି ଆଖ୍ୟା ଦେଇଥିଲେ, କିନ୍ତୁ ତାଙ୍କ ମୃତ୍ୟୁ ପରେ ସେ ଏହାକୁ ତାଙ୍କ ଝିଅ ଜାହାଁଆରା ବେଗମଙ୍କୁ ପ୍ରଦାନ କରିଥିଲେ । ସମ୍ରାଟ ମହମ୍ମଦ ଶାହା ତାଙ୍କ ମୁଖ୍ୟ ପତ୍ନୀ ବାଦଶାହ ବେଗମଙ୍କୁ ଏହି ଆଖ୍ୟା ଦେଇଥିଲେ । ସମ୍ରାଟ ଶାହାଜାହାନଙ୍କ ଝିଅ ରାଜକୁମାରୀ ଜାହାନାରା ବେଗମ ଏବଂ ସମ୍ରାଟ ଆଉରଙ୍ଗଜେବଙ୍କ ଝିଅ ରାଜକୁମାରୀ ଜିନତ-ଉନ-ନିସାଙ୍କୁ ମଧ୍ୟ ଏହି ଆଖ୍ୟା ଦିଆଯାଇଥିଲା ।
କମ୍ବୋଡିଆ ଦକ୍ଷିଣ-ପୂର୍ବ ଏସିଆରେ ଥିବା ଏକ ଦେଶ। ଇତିହାସ ଭୂଗୋଳ ଧର୍ମ ଏହା ପୂର୍ବରୁ ଏକ ହିନ୍ଦୁ ରାଜ୍ୟ ଥିଲା। ଅଙ୍ଗକୋର ୱାଟ୍ ସବୁଠାରୁ ବଡ଼ ହିନ୍ଦୁ ମନ୍ଦିର ଥିଲା। ପରେ, ଦେଶ ବୌଦ୍ଧଧର୍ମ ଗ୍ରହଣ କରିଥିଲା ଏବଂ ବର୍ତ୍ତମାନ ଏହା ଏକ ମୁଖ୍ୟତଃ ବୌଦ୍ଧ ରାଷ୍ଟ୍ର।